title: 1993 m. liepos 22 d. Tarybos Sprendimas dėl modulių, taikomų įvairiuose atitikties įvertinimo procedūrų etapuose, ir atitikties ženklo CE žymėjimo ir naudojimo taisyklių, skirtų naudoti techninio derinimo direktyvose

text:
Svarbus teisinis pranešimas

|

31993D0465

Oficialusis leidinys L 220 , 30/08/1993 p. 0023 - 0039 specialusis leidimas suomių kalba: skyrius 13 tomas 24 p. 0218  specialusis leidimas švedų kalba: skyrius 13 tomas 24 p. 0218

		Tarybos Sprendimas1993 m. liepos 22 d.dėl modulių, taikomų įvairiuose atitikties įvertinimo procedūrų etapuose, ir atitikties ženklo "CE" žymėjimo ir naudojimo taisyklių, skirtų naudoti techninio derinimo direktyvose(93/465/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi 1990 m. gruodžio 13 d. Tarybos sprendimo 90/683/EEB dėl atitikties įvertinimo procedūros įvairių etapų modulių, kurie turi būti naudojami techninio derinimo direktyvose [4], įvairios vietos turi būti iš esmės pakeistos; kadangi sprendimo nuostatas dėl to būtina aiškiai ir racionaliai sujungti šiuo sprendimu;kadangi Taryba 1989 m. gruodžio 21 d. priėmė sprendimą dėl bendro atitikties vertinimo būdo [5];kadangi suderintų atitikties vertinimo metodų diegimas ir jų įgyvendinimo bendrų principų priėmimas tikriausiai palengvintų būsimų techninio derinimo direktyvų dėl pramoninių gaminių pateikimo į rinką priėmimą ir taip prisidėtų kuriant vidaus rinką;kadangi tokie metodai turėtų užtikrinti, kad gaminiai visiškai atitinka pagrindinius techninio derinimo direktyvose nustatytus reikalavimus siekiant pasirūpinti naudotojų ir vartotojų sveikata bei sauga;kadangi tokia atitiktis turėtų būti užtikrinta ne įvedant nebūtinas sąlygas, kurios apsunkintų gamintojus, o aiškia ir suprantama tvarka;kadangi turėtų būti įdiegtas ribotas papildomų modulių arba jų variantų naudojimo lankstumas, kai tai daryti verčia konkrečios kurio nors sektoriaus aplinkybės arba direktyva, tačiau diegiamas lankstumas neturėtų kliudyti šio sprendimo tikslui ir jis turėtų būti aiškiai pagrįstas;kadangi pirmiau minėtoje 1989 m. gruodžio 21 d. rezoliucijoje Taryba kaip principą, kuriuo vadovautinasi, patvirtino bendrų CE ženklo naudojimo taisyklių priėmimą;kadangi Taryba savo sprendime 90/683/EEB nustatė, kad pramonės gaminius, kuriems taikomos techninio derinimo direktyvos, pateikti į rinką galima tik tada, kai gamintojas jiems pritvirtina CE ženklą;kadangi siekiant palengvinti Bendrijos rinkos kontrolę tikrinantiems pareigūnams ir siekiant išaiškinti ekonominės veiklos vykdytojų įsipareigojimus dėl ženklinimo pagal įvairius Bendrijos teisės aktus, turėtų būti naudojamas vieningas CE ženklas;kadangi CE ženklo paskirtis – parodyti, kad gaminys atitinka visiško suderinimo direktyvomis nustatytus kolektyvinių interesų apsaugos lygius, ir nurodyti, kad ekonominės veiklos vykdytojas savo gaminiui pritaikė visas Bendrijos teisės aktais nustatytas įvertinimo procedūras,NUSPRENDĖ:1 straipsnis1. Su pramonės gaminių pardavimu susijusiose techninio derinimo direktyvose naudotina atitikties įvertinimo procedūra bus pasirenkama iš priede išvardytų modulių ir pagal šiame sprendime bei bendrose priedo rekomendacijose išdėstytus kriterijus.Moduliais nustatytos procedūros galima nesilaikyti tik tada, kai tai būtina atsižvelgiant į konkrečias tam tikro sektoriaus aplinkybes. Moduliais nustatytos tvarkos nesilaikymas turi būti ribotas ir detaliai pagrįstas atitinkamoje direktyvoje.2. Šis sprendimas nustato CE atitikties ženklinimo, numatyto su pramonės gaminių projektavimu, gamyba, jų pateikimu į rinką, eksploatavimo pradžia arba naudojimu susijusiuose Bendrijos teisės aktuose, pritvirtinimo taisykles.3. Komisija periodiškai praneša apie šio sprendimo veikimą ir ar atitikties įvertinimo bei CE ženklinimo procedūra veikia patenkinamai, ar ją būtina pakeisti.Ne vėliau kaip pereinamojo laikotarpio, t. y. 1997 m. pabaigoje arba anksčiau, jeigu būtų nustatyta, kad reikalas yra neatidėliotinas, Komisija taip pat praneša apie specialias problemas, susijusias su 1973 m. vasario 19 d. Tarybos direktyvos 73/23/EEB dėl valstybių narių įstatymų, susijusių su elektrotechniniais gaminiais, skirtais naudoti tam tikrose įtampos ribose, suderinimo [6], inkorporavimu į CE ženklinimo procedūrų sferą, ypač jeigu kyla pavojus saugai. Ji taip pat svarsto bet kokias problemas, atsirandančias paskelbus iš dalies sutampančias Tarybos direktyvas ir ar būtinos papildomos Bendrijos priemonės.2 straipsnis1. Sprendimas 90/683/EEB panaikinamas.2. Nuorodos į panaikintą sprendimą laikomos nuorodomis į šį sprendimą.Priimta Briuselyje, 1993 m. liepos 22 d.Tarybos varduPirmininkasM. Offeciers-Van De Wiele[1] OL C 160, 1991 6 20, p. 14, irOL C 281993 2 2, p. 16.[2] OL C 125, 1992 5 18, p. 178;OL C 115, 1993 4 26, p. 117, ir 1993 m. liepos 14 d. Sprendimas (dar nepaskelbta Oficialiajame leidinyje).[3] OL C 14, 1992 1 20, p. 15, ir OL C 129, 1993 5 10, p. 3.[4] OL L 380, 1990 12 31, p. 13.[5] OL C 10, 1990 1 16, p. 1.[6] OL L 77, 1973 3 26, p. 29.--------------------------------------------------PRIEDASATITIKTIES ĮVERTINIMO PROCEDŪRA IR CE ŽENKLAS TECHNINIO DERINIMO DIREKTYVOSEI. BENDROS REKOMENDACIJOSA. Pagrindinės atitikties įvertinimo procedūros taikymo techninio derinimo direktyvose rekomendacijos:a) pagrindinis atitikties įvertinimo procedūros tikslas – leisti valdžios institucijoms užtikrinti, kad į rinką pateikti gaminiai atitiktų direktyvų nuostatose išdėstytus reikalavimus, ypač susijusius su naudotojų ir vartotojų sveikata ir sauga;b) atitikties įvertinimą galima padalyti į modulius, susijusius su gaminių projektavimo ir gamybos etapais;c) paprastai turėtų būti patikrinta, ar gaminys atitinka abiejų etapų reikalavimus, ir tada, jeigu patikrinimo rezultatai atitinka reikalavimus, produktą būtų galima pateikti į rinką [1];d) skirtingi moduliai taikomi dviems etapams įvairiais būdais. Direktyvos turi nustatyti keliolika galimų alternatyvų, kurias galėtų apsvarstyti Taryba, kad valdžios institucijos užtikrintų aukštą saugos lygį, kurį jos siekia nustatyti tam tikram gaminiui arba gaminių sektoriui;e) direktyvose, nustatant gamintojo pasirenkamas galimas alternatyvas, ypač atsižvelgiama į tokius klausimus kaip modulių tinkamumas gaminių tipui, keliamos rizikos pobūdis, konkretaus sektoriaus ekonominė infrastruktūra (pvz., trečiųjų šalių buvimas ar nebuvimas), produkcijos tipai ir svarba ir t. t. Šiose direktyvose Komisija turi aiškiai ir išsamiai išdėstyti veiksnius, į kuriuos buvo atsižvelgta;f) direktyvose tam tikram gaminiui arba gaminių sektoriui nustatant keliolika galimų modulių stengiamasi gamintojui pateikti tiek alternatyvų, kiek yra įmanoma, siekiant užtikrinti reikalavimų laikymąsi.Direktyvose nustatomi veiksniai, reglamentuojantys sąlygas, pagal kurias gamintojas iš nustatytųjų direktyvose modulių renkasi pačius tinkamiausius savo produkcijai;g) direktyvomis neturėtų būti nustatomi nebūtini moduliai, kurie palyginti su atitinkamos direktyvos tikslais, būtų pernelyg apsunkinantys;h) notifikuotosios institucijos turėtų būti skatinamos ekonominės veiklos vykdytojams modulius taikyti be nereikalingų apsunkinimų. Komisija, bendradarbiaudama su valstybėmis narėmis, turi užtikrinti, kad būtų organizuotas glaudus notifikuotųjų institucijų bendradarbiavimas siekiant užtikrinti nuoseklų techninį modulių taikymą;i) siekiant apsaugoti gamintojus turi būti apsiribota tik tais notifikuotosioms institucijoms pateikiamais dokumentais, kurie yra būtini atitikties įvertinimo tikslais. Reikalaujama, kad konfidencialiai informacijai būtų užtikrinta teisinė apsauga;j) jeigu gamintojui direktyvos suteikia galimybę naudoti kokybės užtikrinimo metodais pagrįstus modulius, gamintojas taip pat privalo turėti galimybę pasinaudoti modulių deriniu, nenaudojančiu kokybės užtikrinimo, ir vice versa, išskyrus tą atvejį, kai direktyvoje nustatytų reikalavimų laikymasis reikalauja išimtinio tam tikros procedūros taikymo;k) kad būtų naudojami moduliai, valstybės narės savo atsakomybe turi pranešti apie institucijas, esančias jų jurisdikcijoje ir kurias valstybės narės pasirinko iš direktyvų reikalavimus atitinkančių techniškai kompetentingų institucijų. Ši atsakomybė apima valstybių narių įsipareigojimą užtikrinti, kad notifikuotosios institucijos nuolatos atitiktų direktyvomis nustatytus techninius reikalavimus ir kad valstybės narės savo kompetentingas nacionalines institucijas informuotų apie jų uždavinių atlikimą. Jeigu valstybė narė institucijai suteiktą notifikavimą paskelbia netekusiu galios, ji turi imtis atitinkamų veiksmų, kad užtikrintų, jog dokumentus nagrinėtų kita notifikuotoji institucija ir kad taip būtų užtikrintas veiklos nepertraukiamumas;l) be to, jeigu atitikties įvertinimą pavedama atlikti pagal subrangos sutartį, tokiai sutarčiai taikomos tam tikros sąlygos, kurios garantuoja:- subrangovu samdomos įmonės gebėjimą, kuris nustatomas pagal tai, ar ji atitinka standartų serijos EN 45000 reikalavimus, ir valstybės narės, paskyrusios pagal subrangos sutartį samdomą instituciją, gebėjimą užtikrinti veiksmingą to atitikimo reikalavimų laikymąsi,- notifikuotosios institucijos gebėjimą veiksmingai prisiimti atsakomybę už darbą, atliekamą pagal subrangos sutartį;m) notifikuotosios institucijos, kurios gali įrodyti, pateikdamos akreditavimo pažymėjimą arba kitus dokumentus, kad jos atitinka suderintų standartų (serija EN 45 000) reikalavimus, laikomos atitinkančiomis direktyvų reikalavimus. Valstybės narės, kurių notifikuotosios institucijos negali įrodyti, kad jos atitinka suderintų standartų (serija EN 45 000) reikalavimus, gali būti paprašytos Komisijai pateikti atitinkamus pateisinamuosius dokumentus, kuriais remiantis buvo atliktas notifikavimas;n) notifikuotų institucijų sąrašą Komisija turi paskelbti Europos Bendrijų oficialiajame leidinyje ir nuolat jį atnaujinti.B. Pagrindinės CE ženklo pritvirtinimo ir jo naudojimo rekomendacijos yra šios:a) CE ženklas rodo, kad yra laikomasi visų įpareigojimų, nustatytų gamintojų produktui Bendrijos direktyvomis, numatančiomis, kad turi būti pritvirtintas ženklinimas.Dėl to šiai atitikčiai taikomi ne tik pagrindiniai su sauga, visuomenės sveikata, vartotojų apsauga ir t. t. susiję reikalavimai, nes tam tikros direktyvos gali nustatyti konkrečius įpareigojimus, kurie nebūtinai yra pagrindinių reikalavimų dalis.b) Prie pramonės gaminių pritvirtintas CE ženklas rodo, kad pirmiau minėtą ženklinimą pritvirtinęs arba už jo pritvirtinimą atsakingas fizinis arba juridinis asmuo patvirtina, jog gaminys atitinka jam taikomus visos Bendrijos visų suderintų nuostatų reikalavimus ir jog gaminiui buvo taikyta atitinkama atitikties įvertinimo procedūra.c) Jeigu pramonės gaminiams taikytini su kitais aspektais susijusių direktyvų, kurios taip pat numato CE ženklo tvirtinimą, reikalavimai, CE ženkle turi būti nurodyta, kad gaminiai taip pat laikomi atitinkančiais tų kitų direktyvų nuostatas.Tačiau kai pereinamuoju laikotarpiu viena arba keletas iš šių direktyvų leidžia gamintojui pasirinkti taikytinas priemones, CE ženklas rodo, kad yra laikomasi tik gamintojo taikytų direktyvų nuostatų. Šiuo atveju taikytų direktyvų detalės taip, kaip jos yra paskelbtos Europos Bendrijų oficialiajame leidinyje, turi būti nurodytos su produktais pateikiamuose dokumentuose, pranešimuose ar taisyklėse arba, tam tikrais atvejais – techninių duomenų plokštelėje.d) 1. CE ženklas turi būti sudarytas iš šios formos didžiųjų raidžių "CE":+++++ TIFF +++++Jeigu CE ženklas yra sumažinamas arba padidinamas, turi būti išlaikytos pirmiau pateiktame brėžinyje nurodytos proporcijos.2. Jeigu atitinkama direktyva nenustato konkrečių matmenų, CE ženklas turi būti bent 5 mm aukščio.3. CE ženklas turi būti pritvirtintas prie gaminio arba jo duomenų plokštelės. Tačiau kai to padaryti neįmanoma arba atsižvelgiant į gaminio pobūdį to nereikalaujama, CE ženklas turi būti pritvirtintas prie pakuotės, jeigu ji naudojama, ir prie gaminio dokumentų, kai šie dokumentai yra numatyti pagal atitinkamos direktyvos reikalavimus.4. CE ženklas įskaitomai ir nenutrinamai turi būti pritvirtintas matomoje vietoje.e) Kiekvienas pramonės gaminys, kuriam taikomos bendro metodo principais pagrįstos techninio derinimo direktyvos, turi turėti CE ženklą, išskyrus tą atvejį, kai konkrečios direktyvos numato kitaip; šios išimtys – tai ne ženklinimo reikalavimų, o atitikties įvertinimo, kuris tam tikrais atvejais gali būti pernelyg sunkus ir nepatogus, administracinės tvarkos išlygos. Dėl to turi būti nurodytas atitinkamas pagrindas taikyti bet kokią išimtį ženklinimo reikalavimams arba leisti nukrypti nuo jų.CE ženklas – tai vienintelis ženklas, patvirtinantis, kad pramonės gaminiai atitinka bendro metodo principais pagrįstų direktyvų reikalavimus.Valstybės narės turi atsisakyti savo nacionaliniuose norminiuose aktuose daryti nuorodą į kokį nors kitą, o ne CE ženklą, jeigu tai susiję su visų CE ženklinimo direktyvose numatytų nuostatų laikymusi.f) CE ženklas turi būti pritvirtintas produkcijos kontrolės etapo pabaigoje.g) Po CE atitikties ženklu turi būti notifikuotosios institucijos identifikavimo numeris, kaip tai apibrėžta I.A dalyje, jeigu ta institucija gaminamą produkciją tikrina taip, kaip tikrinimas apibrėžtas šiame sprendime.Pagal institucijos notifikavimo tvarką tokius identifikavimo numerius turi skirti Komisija. Notifikuotųjų institucijų sąrašus Komisija turi paskelbti Europos Bendrijų oficialiajame leidinyje; šie sąrašai turi būti reguliariai atnaujinami.Pagal kelių direktyvų reikalavimus notifikuotajai institucijai turi būti priskirtas tas pats numeris. Komisija turi užtikrinti, kad kiekviena notifikuotoji institucija gautų vieną identifikavimo numerį neatsižvelgiant į tai, pagal kelių direktyvų reikalavimus ji buvo notifikuota.h) Būtina nustatyti tam tikrų gaminių naudojimo nuostatas. Šiuo atveju po CE ženklu ir notifikuotosios institucijos identifikavimo numerio turi būti, pavyzdžiui, naudojimo kategoriją nurodanti piktograma arba koks nors kitas ženklas.i) Draudžiama pritvirtinti kokį nors kitą ženklinimą, galintį trečiąsias šalis suklaidinti dėl CE ženklo reikšmės ir formos.j) Gaminys gali turėti kitokius ženklus, pavyzdžiui, rodančius, kad gaminys atitinka nacionalinių arba Europos standartų arba tradicinių neprivalomųjų direktyvų reikalavimus, jeigu šie ženklai negali būti supainioti su CE ženklu.Prie gaminio, jo pakuotės arba su gaminiu pateikiamų dokumentų šiuos ženklus dėl to galima pritvirtinti tik tada, jeigu jie neblogina CE ženklo įskaitomumo ir matomumo.k) CE ženklą turi pritvirtinti gamintojas arba Bendrijoje įsisteigęs įgaliotasis jo atstovas. Išimtiniais ir reikiamai pagrįstais atvejais konkrečios direktyvos gali numatyti, kad CE ženklą gali pritvirtinti už gaminio pateikimą į Bendrijos rinką atsakingas asmuo.Notifikuotosios institucijos identifikavimo numerį savo atsakomybe turi pritvirtinti pati institucija arba gamintojas ar Bendrijoje įsisteigęs įgaliotasis jo atstovas.l) Valstybės narės turi priimti visas nacionalinių įstatymų nuostatas, būtinas užkirsti kelią bet kokiai galimybei supainioti CE ženklą ir piktnaudžiauti juo.Jeigu valstybė narė, nepažeisdama atitinkamos direktyvos nuostatų, susijusių su apsaugos sąlygos taikymu, nustato, kad CE ženklas pritvirtintas netinkamai, gamintojas, jo atstovas arba, išskirtiniais atvejais, jeigu tą numato konkrečios direktyvos, už atitinkamo gaminio pateikimą į Bendrijos rinką atsakingas asmuo, yra įpareigoti pasirūpinti, kad gaminys atitiktų reikalavimus, ir valstybės narės nustatytomis sąlygomis nutraukti pažeidinėjimus. Jeigu gaminių neatitiktis nepašalinama, valstybė narė turi imtis visų atitinkamų priemonių apriboti arba uždrausti atitinkamo gaminio pateikimą į rinką arba užtikrinti, kad apsaugos sąlygose nustatyta tvarka tas gaminys būtų pašalintas iš rinkos.II. ATITIKTIES ĮVERTINIMO MODULIAIAiškinamosios pastabosKonkrečiose direktyvose gali būti nustatyta, kad CE ženklas turi būti pritvirtintas ne prie gaminio, o prie pakuotės arba prie dokumentų, pateikiamų su gaminiu.Atitikties deklaracija arba liudijimas (tas, kuris naudojamas atitinkamoje direktyvoje) turi būti taikoma (-as) vienam arba keliems gaminiams ir pateikiamas su gaminiu (-iais), su kuriais yra taikoma (-as), arba ją (-jį) laiko gamintojas. Aiškiai nurodoma, kokį dėl tam tikros direktyvos reikia priimti sprendimą.Nuorodos į straipsnius nurodo 1985 m. gegužės 7 d. Tarybos rezoliucijos standartines II.B priedo dalis (OL C 136, 1985 6 4, p. 1), kurios tapo standartiniais "naujojo požiūrio direktyvų" straipsniais.Integruotoje Bendrijos institucijų informacijos sistemoje (INSIS) yra numatyta užtikrinti galimybę notifikuotosios institucijos išduotus liudijimus ir kitus dokumentus perduoti kompiuterijos priemonėmis.Konkrečiose direktyvose galima naudoti A, C ir H modulius su papildomais reikalavimais, surašytais į moduliuose esančias lenteles.C modulis yra skirtas būti naudojamas kartu su B moduliu (EB tipo patikrinimas). D, E ir F moduliai paprastai naudojami kartu su B moduliu; tačiau specialiais atvejais (pavyzdžiui, tikrinant tam tikrus labai nesudėtingo projekto ir konstrukcijos gaminius) tuos modulius galima naudoti kiekvieną atskirai.A modulis (vidinė produkcijos kontrolė)1. Šiame modulyje aprašyta tvarka, pagal kurią 2 punkte nustatytus įsipareigojimus prisiimantis gamintojas arba Bendrijoje įsisteigęs įgaliotasis jo atstovas patvirtina ir pareiškia, kad atitinkami gaminiai atitinka jiems taikomos direktyvos reikalavimus. Gamintojas arba Bendrijoje įsisteigęs įgaliotasis jo atstovas prie kiekvieno gaminio turi pritvirtinti CE ženklą ir raštu parengti atitikties deklaraciją.2. Gamintojas turi parengti 3 dalyje aprašytus dokumentus ir jis arba Bendrijoje įsisteigęs įgaliotasis jo atstovas turi saugoti tuos dokumentus dešimt metų [2] nuo paskutinio gaminio pagaminimo, kad juos galėtų patikrinti atitinkamos nacionalinės valdžios institucijos.Jeigu nei gamintojas, nei įgaliotasis jo atstovas nėra įsisteigę Bendrijoje, įpareigojimas saugoti techninius dokumentus, kad jie būtų prieinami, tenka į Bendrijos rinką produktą pateikusiam asmeniui.Iš techninių dokumentų turi būti įmanoma įvertinti, ar gaminys atitinka direktyvos reikalavimus. Į dokumentus, kiek tai yra susiję su pirmiau minėtu vertinimu, turi būti įtraukti gaminio projekto, gamybos ir veikimo dokumentai [3].4. Gamintojas arba įgaliotasis jo atstovas atitikties deklaracijos kopiją turi laikyti su techniniais dokumentais.5. Gamintojas turi imtis visų būtinų priemonių, kad gamybos proceso metu būtų užtikrinta, jog pagaminti gaminiai atitinka 2 punkte nurodytų techninių dokumentų ir tiems gaminiams taikomos direktyvos reikalavimus.Aa modulisŠis modulis yra sudarytas iš A modulio, į kurį įtraukti tokie papildomi reikalavimai:+++++ TIFF +++++arba:+++++ TIFF +++++B modulis (EB tipo patikrinimas)1. Šiame modulyje aprašyta ta procedūros dalis, pagal kurią notifikuotoji institucija įvertina ir patvirtina, kad pavyzdinis numatomos gaminti produkcijos gaminys atitinka jam taikomos direktyvos nuostatas.2. Paraišką atlikti EB tipo patikrinimą gamintojas arba Bendrijoje įsisteigęs įgaliotasis jo atstovas turi įteikti savo pasirinktai notifikuotajai institucijai.Į paraišką turi būti įtraukta:- gamintojo pavadinimas ir adresas ir, be to, jeigu paraišką įteikia įgaliotasis atstovas, jo pavadinimas ir adresas,- rašytinis pareiškimas, kad tokia pati paraiška neįteikta jokiai kitai notifikuotajai institucijai,- 3 punkte aprašyti techniniai dokumentai.Pareiškėjas notifikuotajai institucijai turi pateikti pavyzdinį numatomos gaminti produkcijos gaminį, kuris toliau vadinamas "tipu" [4]. Notifikuotoji institucija gali prašyti kitų pavyzdžių, jeigu jų reikia atlikti patikrinimo programą.Iš techninių dokumentų turi būti įmanoma įvertinti, ar gaminys atitinka direktyvos reikalavimus. Į dokumentus, kiek tai yra susiję su pirmiau minėtu vertinimu, turi būti įtraukti gaminio projekto, gamybos ir veikimo dokumentai [5].4. Notifikuotoji institucija privalo:4.1. nagrinėti techninius dokumentus, patikrinti, ar tipas buvo pagamintas pagal techninius dokumentus ir nustatyti pagal atitinkamas 5 straipsnyje nurodytų standartų nuostatas suprojektuotas sudedamąsias dalis bei ne pagal atitinkamas pirmiau minėtų standartų nuostatas suprojektuotas sudedamąsias dalis;4.2. atlikti atitinkamus tyrimus ir būtinus patikrinimus arba pasirūpinti, kad jie būtų atlikti, siekiant patikrinti, ar, jeigu buvo netaikyti 5 straipsnyje nurodyti standartai, gamintojo priimti sprendimai atitinka pagrindinius direktyvos reikalavimus;4.3. atlikti atitinkamus tyrimus ir būtinus patikrinimus arba pasirūpinti, kad jie būtų atlikti, siekiant patikrinti, ar, jeigu gamintojas buvo nusprendęs taikyti atitinkamus standartus, jie iš tikro buvo taikyti;4.4. su pareiškėju susitarti dėl tyrimų ir būtinų patikrinimų atlikimo vietos.5. Jeigu tipas atitinka direktyvos nuostatas, notifikuotoji institucija turi išduoti pareiškėjui EB tipo tyrimo liudijimą. Jame turi būti įrašytas gamintojo pavadinimas ir adresas, tyrimo išvados, liudijimo galiojimo sąlygos ir būtini duomenys identifikuoti patvirtintą tipą [6].Atitinkamų techninių dokumentų sąrašas turi būti pridėtas prie liudijimo, o jo kopija laikoma notifikuotoje institucijoje.Jeigu gamintojui neišduodamas tipo liudijimas, notifikuotoji institucija turi nurodyti išsamias tokio sprendimo priežastis.Turi būti numatyta apeliacijos tvarka.6. Pareiškėjas turi informuoti su EB tipo tyrimo liudijimu susijusius techninius dokumentus laikančią notifikuotąją instituciją apie visas patvirtinto gaminio modifikacijas, kurios turi būti papildomai patvirtintos, jeigu jos galėtų turėti įtakos pagrindinių reikalavimų laikymuisi arba nustatytoms gaminio naudojimo sąlygoms. Šis papildomas patvirtinimas išduodamas kaip pirminio EB tipo tyrimo liudijimo priedas.7. Kiekviena notifikuotoji institucija kitoms notifikuotosioms institucijoms turi pateikti atitinkamą informaciją apie EB tipo tyrimo liudijimus ir išduotus bei paskelbtus netekusiais galios jų priedus [7].8. Kitos notifikuotosios institucijos gali gauti EB tipo tyrimo liudijimų ir (arba) jų priedų kopijas. Liudijimų priedai turi būti prieinami kitoms notifikuotosioms institucijoms.9. Gamintojas arba įgaliotasis jo atstovas ne trumpiau kaip 10 metų [8] nuo paskutinio gaminio pagaminimo dienos kartu su techniniais dokumentais turi laikyti EB tipo tyrimo liudijimų ir jų priedų kopijas.Jeigu nei gamintojas, nei įgaliotasis jo atstovas nėra įsisteigę Bendrijoje, įsipareigojimas saugoti techninius dokumentus, kad jie būtų prieinami, tenka į Bendrijos rinką gaminį pateikusiam asmeniui.C modulis (tipo atitiktis)1. Šiame modulyje aprašyta ta procedūros dalis, pagal kurią gamintojas arba Bendrijoje įsisteigęs įgaliotasis jo atstovas užtikrina ir pareiškia, kad tam tikri gaminiai atitinka EB tipo tyrimo liudijime aprašytą tipą ir jiems taikomos direktyvos reikalavimus. Gamintojas arba Bendrijoje įsisteigęs jo atstovas prie kiekvieno gaminio turi pritvirtinti CE ženklą ir raštu parengti atitikties deklaraciją.2. Gamintojas turi imtis visų būtinų priemonių, kad gamybos proceso metu būtų užtikrinta, jog pagaminti gaminiai atitinka EB tipo tyrimo liudijime aprašytą tipą ir jiems taikomos direktyvos reikalavimus.3. Gamintojas arba įgaliotasis jo atstovas ne trumpiau kaip 10 metų [9] nuo paskutinio gaminio pagaminimo dienos turi laikyti atitikties deklaracijos kopiją.Jeigu nei gamintojas, nei įgaliotasis jo atstovas nėra įsisteigę Bendrijoje, įsipareigojimas saugoti techninius dokumentus, kad jie būtų prieinami, tenka į Bendrijos rinką gaminį pateikusiam asmeniui.Galimi papildomi reikalavimai:+++++ TIFF +++++arba:+++++ TIFF +++++D modulis [10] (produkcijos kokybės užtikrinimas)1. Šiame modulyje aprašyta procedūra, pagal kurią 2 punkte išdėstytų įsipareigojimų besilaikantis gamintojas užtikrina ir pareiškia, kad atitinkami gaminiai [atitinka EB tipo tyrimo liudijime aprašytą tipą ir] atitinka jiems taikomos direktyvos reikalavimus. Gamintojas arba Bendrijoje įsisteigęs įgaliotasis jo atstovas prie kiekvieno gaminio turi pritvirtinti CE ženklą ir raštu parengti atitikties deklaraciją. Prie CE ženklo turi būti už 4 punkte apibrėžtą EB kontrolę atsakingos notifikuotosios institucijos simbolis.2. Galutinę gaminio apžiūrą ir patikrinimą gamintojas turi atlikti pagal 3 dalyje apibrėžtą patvirtintą produkcijos kokybės sistemą ir jam taikyti 4 punkte nurodytą priežiūrą.3. Kokybės sistema3.1. Gamintojas pasirinktai notifikuotajai institucijai turi įteikti paraišką, kad būtų įvertinta atitinkamiems gaminiams jo taikoma kokybės sistema.Paraiška turi susidėti iš:- visos atitinkamos numatomo produkto kategorijos informacijos,- kokybės sistemos dokumentų,- jeigu reikia, patvirtinto tipo techninių dokumentų ir EB tipo tyrimo liudijimo kopijos.3.2. Kokybės sistema turi užtikrinti, kad gaminiai [atitiktų EB tipo tyrimo liudijime aprašytą tipą ir] atitiktų jiems taikomos direktyvos reikalavimus.Visi elementai, reikalavimai ir nuostatos, kuriuos priima gamintojas, turi būti sistemingai ir iš eilės įforminti dokumentais, rengiant raštu pateikiamas priemones, procedūras ir instrukcijas Iš šių kokybės užtikrinimo sistemos dokumentų turi būti įmanoma susidaryti bendrą kokybės programų, planų, instrukcijų ir įrašų supratimą.Kokybės sistemos dokumentuose ypač turi būti pakankamai aprašyti:- kokybės tikslai ir valdymo organizacinė struktūra, administracijos įsipareigojimai ir įgaliojimai dėl gaminio kokybės,- atitinkami gamybos, kokybės priežiūros ir kokybės užtikrinimo būdai, procesai ir reguliarūs veiksmai, kurių bus imtasi,- tyrimai ir patikrinimai, kurie bus atlikti prieš gamybos pradžią, gamybos metu ir užbaigus gamybą bei šių tyrimų ir patikrinimų atlikimo dažnumas,- kokybės duomenų įrašai, t. y. apžiūros ataskaitos, bandymų ir kalibravimo duomenys, ataskaitos apie atitinkamo personalo kvalifikaciją ir t. t.,- priemonės, kuriomis kontroliuojama, ar užtikrinama privaloma gaminio kokybė ir veiksmingai veikia kokybės sistema.3.3. Notifikuotoji institucija turi įvertinti kokybės sistemą, kad nustatytų, ar ji atitinka 3.2. punkte nurodytus reikalavimus. Notifikuotoji institucija mano, kad kokybės sistemos, kurios įgyvendina atitinkamą suderintą standartą [11], atitinka pirmiau minėtus reikalavimus.Auditorių grupėje turi būti bent vienas asmuo, turintis patirties vertinti atitinkamo gaminio gamybos technologiją. Vertinimo procedūra turi apimti ir gamintojo patalpų apžiūrą.Sprendimas turi būti praneštas gamintojui. Pranešime turi būti nurodytos tyrimo išvados ir pagrįstas sprendimas dėl įvertinimo.3.4. Gamintojas privalo įsipareigoti laikytis kokybės sistemoje nustatytų įpareigojimų ir šią sistemą išlaikyti tokią, kad ji nuolatos atitiktų reikalavimus ir būtų veiksminga.Gamintojas arba įgaliotasis jo atstovas gamintojo kokybės sistemą patvirtinusiai notifikuotojai institucijai praneša apie bet kokį numatomą kokybės sistemos modernizavimą.Notifikuotoji institucija įvertina siūlomus pakeitimus ir sprendžia, ar iš dalies pakeista kokybės sistema tebeatitiks 3.2 dalyje nurodytus reikalavimus, ar ją būtina įvertinti iš naujo.Notifikuotoji institucija savo sprendimą turi pranešti gamintojui. Pranešime turi būti įrašytos tyrimo išvados ir pagrįstas sprendimas dėl įvertinimo.4. Notifikuotosios institucijos atsakomybe atliekama priežiūra4.1. Priežiūros tikslas – užtikrinti, kad gamintojas tinkamai laikytųsi patvirtintoje kokybės sistemoje nustatytų įpareigojimų.4.2. Gamintojas notifikuotajai institucijai turi leisti, kad tikrindama ji galėtų patekti į gamybines patalpas, apžiūros ir bandymo atlikimo bei gaminių laikymo vietas ir notifikuotajai institucijai turi pateikti visą būtiną informaciją, ypač:- kokybės sistemos dokumentus,- kokybės duomenų įrašus, t. y. apžiūrų ataskaitas, bandymų ir kalibravimo duomenis, ataskaitas apie atitinkamo personalo kvalifikaciją ir t. t.4.3. Notifikuotoji institucija, norėdama įsitikinti, ar gamintojas išlaiko ir tebetaiko kokybės užtikrinimo sistemą, turi periodiškai [12] atlikti auditą ir jo ataskaitą turi įteikti gamintojui.4.4. Be to, notifikuotoji institucija pas gamintoją gali rengti netikėtus apsilankymus. Tokių apsilankymų metu notifikuotoji institucija, siekdama patikrinti, ar tinkamai veikia kokybės sistema, gali atlikti bandymus arba pasirūpinti, kad jie būtų atlikti, jeigu tai būtina. Notifikuotoji institucija gamintojui turi įteikti apsilankymo ir, jeigu buvo atliktas bandymas, bandymo ataskaitą.5. Bent 10 metų [13] nuo paskutinio gaminio pagaminimo dienos gamintojas turi laikyti ir nacionalinėms institucijoms pateikti:- 3.1 punkto antroje įtraukoje nurodytus dokumentus,- 3.4 punkto antroje pastraipoje nurodytus modernizavimus,- 3.4 punkto paskutinėje pastraipoje ir 4.3. bei 4.4 punktuose nurodytus notifikuotosios institucijos sprendimus ir ataskaitas.6. Kiekviena notifikuotoji institucija kitoms notifikuotosioms institucijoms turi perduoti kokybės sistemoms išduotų ir paskelbtų netekusiais galios patvirtinimų informaciją [14].E modulis [15] (gaminio kokybės užtikrinimas)1. Šiame modulyje aprašyta tvarka, pagal kurią 2 punkte išdėstytų įsipareigojimų besilaikantis gamintojas užtikrina ir pareiškia, kad atitinkami gaminiai [atitinka EB tipo tyrimo liudijime aprašytą tipą] ir atitinka jiems taikomos direktyvos reikalavimus. Gamintojas arba Bendrijoje įsisteigęs įgaliotasis jo atstovas prie kiekvieno gaminio turi pritvirtinti EB atitikties ženklą ir raštu parengti atitikties deklaraciją. Prie EB atitikties ženklo turi būti už 4 punkte apibrėžtą priežiūrą atsakingos notifikuotosios institucijos simbolis.2. Galutinę gaminio apžiūrą ir patikrinimą gamintojas turi atlikti pagal 3 dalyje apibrėžtą patvirtintą produkcijos kokybės sistemą ir jam taikyti 4 punkte nurodytą priežiūrą.3. Kokybės sistema3.1. Gamintojas pasirinktai notifikuotajai institucijai turi įteikti paraišką, kad būtų įvertinta atitinkamiems gaminiams jo taikoma kokybės sistema.Paraiška turi susidėti iš:- visos atitinkamos numatomo produkto kategorijos informacijos,- kokybės sistemos dokumentų,- jeigu reikia, patvirtinto tipo techninių dokumentų ir EB tipo tyrimo liudijimo kopijos.3.2. Taikant kokybės sistemą kiekvienas gaminys, siekiant užtikrinti, kad jis atitiktų atitinkamus direktyvos reikalavimus, turi būti ištirtas ir su juo turi būti atlikti 5 straipsnyje nurodytame (-uose) standarte (-uose) nustatyti atitinkami patikrinimai arba jiems lygiaverčiai patikrinimai. Visi kokybės sistemos elementai, reikalavimai ir nuostatos, kuriuos priima gamintojas, turi būti sistemingai ir iš eilės įforminti dokumentais, rengiant raštu pateikiamas priemones, procedūras ir instrukcijas. Iš šių kokybės užtikrinimo sistemos dokumentų turi būti įmanoma susidaryti bendrą kokybės programų, planų, instrukcijų ir įrašų supratimą.Kokybės sistemos dokumentuose ypač turi būti pakankamai aprašyti:- kokybės tikslai ir valdymo organizacinė struktūra, administracijos įsipareigojimai ir įgaliojimai dėl gaminio kokybės,- užbaigus gamybą atliktini patikrinimai ir bandymai,- priemonės, kuriomis bus kontroliuojama, ar veiksmingai veikia kokybės sistema,- kokybės duomenų įrašai, t. y. apžiūros ataskaitos, bandymų ir kalibravimo duomenys, ataskaitos apie atitinkamo personalo kvalifikaciją ir t. t.3.3. Notifikuotoji institucija turi įvertinti kokybės sistemą, kad nustatytų, ar ji atitinka 3.2. punkte nurodytus reikalavimus. Notifikuotoji institucija mano, kad kokybės sistemos, kurios įgyvendina atitinkamą suderintą standartą [16], atitinka pirmiau minėtus reikalavimus.Auditorių grupėje turi būti bent vienas asmuo, turintis patirties vertinti atitinkamo gaminio gamybos technologiją. Vertinimo tvarka turi apimti ir gamintojo patalpų apžiūrą.Sprendimas turi būti praneštas gamintojui. Pranešime turi būti nurodytos tyrimo išvados ir pagrįstas sprendimas dėl įvertinimo.3.4. Gamintojas privalo įsipareigoti laikytis kokybės sistemoje nustatytų įpareigojimų ir šią sistemą išlaikyti tokią, kad ji nuolatos atitiktų reikalavimus ir būtų veiksminga.Gamintojas arba įgaliotasis jo atstovas gamintojo kokybės sistemą patvirtinusiai notifikuotojai institucijai praneša apie bet kokį numatomą kokybės sistemos modernizavimą.Notifikuotoji institucija įvertina siūlomus pakeitimus ir sprendžia, ar iš dalies pakeista kokybės sistema tebeatitiks 3.2 dalyje nurodytus reikalavimus, ar ją būtina įvertinti iš naujo.Notifikuotoji institucija savo sprendimą turi pranešti gamintojui. Pranešime turi būti įrašytos tyrimo išvados ir pagrįstas sprendimas dėl įvertinimo.4. Notifikuotosios institucijos atsakomybe atliekama priežiūra4.1. Priežiūros tikslas – užtikrinti, kad gamintojas tinkamai laikytųsi patvirtintoje kokybės sistemoje nustatytų įpareigojimų.4.2. Gamintojas notifikuotajai institucijai turi leisti, kad tikrindama ji galėtų patekti į apžiūros, bandymo atlikimo bei gaminių laikymo vietas ir notifikuotajai institucijai turi pateikti visą būtiną informaciją, ypač:- kokybės sistemos dokumentus,- techninius dokumentus,- kokybės duomenų įrašus, t. y. apžiūrų ataskaitas, bandymų ir kalibravimo duomenis, ataskaitas apie atitinkamo personalo kvalifikaciją ir t. t.4.3. Notifikuotoji institucija, norėdama įsitikinti, ar gamintojas išlaiko ir tebetaiko kokybės užtikrinimo sistemą, turi periodiškai [17] atlikti auditą ir jo ataskaitą įteikti gamintojui.4.4. Be to, notifikuotoji institucija pas gamintoją gali rengti netikėtus apsilankymus. Tokių apsilankymų metu notifikuotoji institucija, siekdama patikrinti, ar tinkamai veikia kokybės sistema, gali atlikti bandymus arba pasirūpinti, kad jie būtų atlikti, jeigu tai būtina; notifikuotoji institucija gamintojui turi įteikti apsilankymo ir, jeigu buvo atliktas bandymas, bandymo ataskaitą.5. Bent 10 metų [18] nuo paskutinio gaminio pagaminimo dienos gamintojas turi laikyti ir nacionalinėms institucijoms pateikti:- 3.1 punkto trečioje įtraukoje nurodytus dokumentus,- 3.4 punkto antroje pastraipoje nurodytus modernizavimus,- 3.4 punkto paskutinėje pastraipoje ir 4.3. bei 4.4 punktuose nurodytus notifikuotosios institucijos sprendimus ir ataskaitas.6. Kiekviena notifikuotoji institucija kitoms notifikuotosioms institucijoms turi perduoti kokybės sistemoms išduotų ir paskelbtų netekusiais galios patvirtinimų informaciją [19].F modulis [20] (gaminio patikra)1. Šiame modulyje aprašyta tvarka, pagal kurią gamintojas arba Bendrijoje įsisteigęs įgaliotasis jo atstovas patikrina ir patvirtina, kad gaminiai, kuriems turi būti taikomos 3 punkto nuostatos [atitinka EB tipo tyrimo liudijime aprašytą tipą ir] atitinka jiems taikomos direktyvos reikalavimus.2. Gamintojas turi imtis visų būtinų priemonių, kad gamybos proceso metu būtų užtikrinta, jog gaminiai atitinka [EB tipo tyrimo liudijime aprašytą tipą ir] jiems taikomos direktyvos reikalavimus. Jis prie kiekvieno gaminio pritvirtina CE ženklą ir parengia atitikties deklaraciją.3. Notifikuotoji institucija, siekdama patikrinti, ar gaminys atitinka direktyvos reikalavimus, gamintojo nuožiūra turi pagal 4 punkte nustatytą tvarką atlikti atitinkamus tyrimus ir bandymus arba su kiekvienu gaminiu, arba tirdama ir tikrindama gaminius taikyti 5 punkte apibrėžtus statistikos principus [21].3a. Gamintojas arba įgaliotasis jo atstovas atitikties deklaracijos kopiją turi laikyti bent 10 metų [22] nuo paskutinio gaminio pagaminimo dienos.4. Patikrinimas, kai tiriamas ir bandomas kiekvienas gaminys4.1. Visi gaminiai turi būti atskirai ištirti ir su jais turi būti atlikti 5 straipsnyje nurodytame (-uose) atitinkamame (-uose) standarte (-uose) nustatyti ar jiems lygiaverčiai reikiami bandymai siekiant patikrinti, ar gaminiai atitinka [EB tipo tyrimo liudijime aprašytą tipą ir] jiems taikomos direktyvos reikalavimus.4.2. Notifikuotoji institucija prie kiekvieno patvirtinto gaminio turi pritvirtinti savo identifikavimo simbolį arba pasirūpinti, kad jis būtų pritvirtintas, ir raštu parengti su atliktais bandymais susijusį atitikties liudijimą.4.3. Gamintojas arba įgaliotasis jo atstovas turi užtikrinti, kad paprašius jis galėtų pateikti notifikuotosios institucijos išduotus atitikties liudijimus.5. Statistinė patikra5.1. Gamintojas savo gaminius turi pateikti homogeniškomis siuntomis ir imtis visų būtinų priemonių, kad gamybos proceso metu būtų užtikrintas kiekvienos pagamintos siuntos homogeniškumas.5.2. Visi gaminiai turi būti prieinami patikrinti homogeniškomis siuntomis. Iš kiekvienos siuntos atsitiktine atranka paimama imtis. Imties gaminiai atskirai ištiriami ir su jais atliekami 5 straipsnyje nurodytame (-uose) atitinkamame (-uose) standarte (-uose) nustatyti reikiami arba jiems lygiaverčiai bandymai siekiant užtikrinti, kad gaminiai atitiktų jiems taikomos direktyvos reikalavimus, ir nustatyti, ar siunta atitinka ar neatitinka minėtus reikalavimus.5.3. Naudojami statistikos metodai turi apimti tokius elementus:(Čia turi būti tiksliai apibrėžti atitinkami elementai, pavyzdžiui, naudotinas statistikos metodas, imčių ėmimo planas ir jo taikymo charakteristikos ir t. t.).5.4. Jeigu siuntos laikomos atitinkančiomis reikalavimus, notifikuotoji institucija prie kiekvieno gaminio turi pritvirtinti savo identifikavimo simbolį arba pasirūpinti, kad jis būtų pritvirtintas, ir raštu parengti su atliktais bandymais susijusį atitikties liudijimą. Visus siuntos gaminius galima pateikti į rinką, išskyrus tuos siuntos gaminius, dėl kurių buvo nustatyta, kad jie neatitinka reikalavimų.Jeigu nustatoma, kad siunta neatitinka reikalavimų, notifikuotoji institucija arba kompetentingoji institucija turi imtis atitinkamų priemonių, kad minėta siunta nebūtų pateikta į rinką. Jeigu siuntos dažnai neatitinka reikalavimų, notifikuotoji institucija gali nutraukti statistinę patikrą.Gamintojas notifikuotosios institucijos atsakomybe gamybos proceso metu gali pritvirtinti jos identifikavimo simbolį.5.5. Gamintojas arba įgaliotasis jo atstovas turi užtikrinti, kad paprašius jis galėtų pateikti notifikuotosios institucijos išduotus atitikties liudijimus.G modulis (įtaiso patikrinimas)1. Šiame modulyje aprašyta tvarka, pagal kurią gamintojas užtikrina ir pareiškia, kad atitinkamas gaminys, kuriam buvo išduotas 2 punkte nurodytas liudijimas, atitinka gaminiui taikomos direktyvos reikalavimus. Gamintojas arba Bendrijoje įsisteigęs įgaliotasis jo atstovas prie gaminio turi pritvirtinti CE ženklą ir parengti atitikties deklaraciją.2. Notifikuotoji institucija, siekdama užtikrinti, kad gaminys atitiktų atitinkamus direktyvos reikalavimus, turi ištirti kiekvieną gaminį ir su juo atlikti 5 straipsnyje nurodytame (-uose) atitinkamame (-uose) standarte (-uose) nustatytus arba jiems lygiaverčius reikiamus bandymus.Notifikuotoji institucija prie patvirtinto gaminio turi pritvirtinti savo identifikavimo numerį arba pasirūpinti, kad jis būtų pritvirtintas, ir parengti su atliktais bandymais susijusį atitikties liudijimą.Iš techninių dokumentų turi būti įmanoma įvertinti, ar gaminys atitinka direktyvos reikalavimus ir suprasti jo projektą, gamybos procesą ir veikimą [23].H modulis (visiškas kokybės užtikrinimas)1. Šiame modulyje aprašyta tvarka, pagal kurią 2 punkte išdėstytų įsipareigojimų besilaikantis gamintojas užtikrina ir pareiškia, kad atitinkami gaminiai atitinka jiems taikomos direktyvos reikalavimus. Gamintojas arba Bendrijoje įsisteigęs įgaliotasis jo atstovas prie kiekvieno gaminio turi pritvirtinti CE ženklą ir raštu parengti atitikties deklaraciją. Prie CE ženklo turi būti už 4 punkte apibrėžtą priežiūrą atsakingos notifikuotosios institucijos simbolis.2. Gamintojas gaminio projektui, gamybai, galutinei apžiūrai ir išbandymui turi taikyti 3 punkte apibrėžtą patvirtintą produkcijos kokybės sistemą ir jam taikoma 4 punkte nurodyta priežiūra.3. Kokybės sistema3.1. Gamintojas pasirinktai notifikuotajai institucijai turi įteikti paraišką, kad būtų įvertinta jo taikoma kokybės sistema.Paraiška turi susidėti iš:- visos atitinkamos numatomos produkto kategorijos informacijos,- kokybės sistemos dokumentų.3.2. Kokybės sistema turi užtikrinti, kad gaminiai atitiktų jiems taikomos direktyvos reikalavimus.Visi kokybės sistemos elementai, reikalavimai ir nuostatos, kuriuos priima gamintojas, turi būti sistemingai ir iš eilės įforminti dokumentais, rengiant raštu pateikiamas priemones, procedūras ir instrukcijas. Iš šių kokybės užtikrinimo sistemos dokumentų turi būti įmanoma susidaryti bendrą kokybės programų, planų, instrukcijų ir įrašų supratimą.Kokybės sistemos dokumentuose ypač turi būti atitinkamai aprašyti:- kokybės tikslai ir valdymo organizacinė struktūra, administracijos įsipareigojimai ir įgaliojimai dėl gaminio kokybės,- techninės projekto charakteristikos, įskaitant standartus, kurie bus taikomi ir, jeigu taikomi ne visi 5 straipsnyje nurodyti standartai, priemonės, kurios bus naudojamos siekiant užtikrinti, kad būtų laikomasi gaminiams taikomų direktyvų pagrindinių reikalavimų,- projektavimo priežiūros ir tikrinimo metodai, procesai ir reguliarūs veiksmai, kurių bus imtasi projektuojant tos kategorijos, kuriai taikoma kokybės sistema, gaminius,- atitinkami gamybos, kokybės kontrolės ir kokybės užtikrinimo metodai, procesai ir reguliarūs veiksmai, kurių bus imamasi,- tyrimai ir bandymai, kurie bus atlikti prieš gamybą, jos metu ir po gamybos, bei tyrimų ir bandymų atlikimo dažnumas,- kokybės duomenų įrašai, t. y. apžiūros ataskaitos, bandymų ir kalibravimo duomenys, ataskaitos apie atitinkamo personalo kvalifikaciją ir t. t.,- priemonės, kuriomis bus kontroliuojama, ar užtikrinama projekto ir gaminio privaloma kokybė ir veiksmingai veikia kokybės sistema.3.3. Notifikuotoji institucija turi įvertinti kokybės sistemą ir nustatyti, ar ji atitinka 3.2 punkte nurodytus reikalavimus. Notifikuotoji institucija mano, kad kokybės sistemos, kurios įgyvendina atitinkamą suderintą standartą [24], atitinka pirmiau minėtus reikalavimus.Auditorių grupėje turi būti bent vienas asmuo, turintis patirties vertinti atitinkamo gaminio gamybos technologiją. Vertinimo tvarka turi apimti ir gamintojo patalpų apžiūrą.Sprendimas turi būti praneštas gamintojui. Pranešime turi būti nurodytos tyrimo išvados ir pagrįstas sprendimas dėl įvertinimo.3.4. Gamintojas privalo įsipareigoti laikytis kokybės sistemoje nustatytų įpareigojimų ir šią sistemą išlaikyti tokią, kad ji nuolatos atitiktų reikalavimus ir būtų veiksminga.Gamintojas arba įgaliotasis jo atstovas gamintojo kokybės sistemą patvirtinusiai notifikuotojai institucijai praneša apie bet kokį numatomą kokybės sistemos modernizavimą.Notifikuotoji institucija įvertina siūlomus pakeitimus ir sprendžia, ar iš dalies pakeista kokybės sistema tebeatitiks 3.2 dalyje nurodytus reikalavimus ar ją būtina įvertinti iš naujo.Notifikuotoji institucija savo sprendimą turi pranešti gamintojui. Pranešime turi būti įrašytos tyrimo išvados ir pagrįstas sprendimas dėl įvertinimo.4. Notifikuotosios institucijos atsakomybe atliekama EB priežiūra.4.1. Priežiūros tikslas – užtikrinti, kad gamintojas tinkamai laikytųsi patvirtintoje kokybės sistemoje nustatytų įpareigojimų.4.2. Gamintojas notifikuotajai institucijai turi leisti, kad tikrindama ji galėtų patekti į projektavimo, gamybos, apžiūros, bandymo atlikimo bei gaminių laikymo vietas ir notifikuotajai institucijai turi pateikti visą būtiną informaciją, ypač:- kokybės sistemos dokumentus,- kokybės sistemos projekto dalyje numatytus kokybės duomenų įrašus, t. y. tyrimų, skaičiavimų, bandymų rezultatus ir t. t.,- kokybės duomenų įrašus, t. y. apžiūrų ataskaitas, bandymų ir kalibravimo duomenis, ataskaitas apie atitinkamo personalo kvalifikaciją ir t. t.4.3. Notifikuotoji institucija, norėdama įsitikinti, ar gamintojas išlaiko ir tebetaiko kokybės užtikrinimo sistemą, turi periodiškai [25]atlikti auditą ir jo ataskaitą turi įteikti gamintojui.4.4. Be to, notifikuotoji institucija pas gamintoją gali rengti netikėtus apsilankymus. Tokių apsilankymų metu notifikuotoji institucija, siekdama patikrinti, ar tinkamai veikia kokybės sistema, gali atlikti bandymus arba pasirūpinti, kad jie būtų atlikti, jeigu tai būtina; notifikuotoji institucija gamintojui turi įteikti apsilankymo ir, jeigu buvo atliktas bandymas, bandymo ataskaitą.5. Bent 10 metų [26] nuo paskutinio gaminio pagaminimo dienos gamintojas turi laikyti ir nacionalinėms institucijoms pateikti:- 3.1 punkto antros pastraipos trečioje įtraukoje nurodytus dokumentus,- 3.4 punkto antroje pastraipoje nurodytus modernizavimus,- 3.4 punkto paskutinėje pastraipoje ir 4.3 bei 4.4 punktuose nurodytus notifikuotosios institucijos sprendimus ir ataskaitas.6. Kiekviena notifikuotoji institucija kitoms notifikuotosioms institucijoms turi perduoti kokybės sistemoms išduotų ir paskelbtų netekusiais galios patvirtinimų informaciją [27].Galimi papildomi reikalavimai:+++++ TIFF +++++ATITIKTIES ĮVERTIMO PROCEDŪRA PAGAL BENDRIJOS TEISĖS AKTUS+++++ TIFF +++++[1] Konkrečios direktyvos gali numatyti skirtingas priemones.[2] Konkrečios direktyvos šio laikotarpio trukmę gali pakeisti.[3] Techninių dokumentų turinys nustatomas kiekvienoje direktyvoje atsižvelgiant į atitinkamus gaminius.Pavyzdžiui, į dokumentus, kiek tai susiję su įvertinimu, turi būti įtraukta:- bendras gaminio aprašymas,- eskizinis projektas, gamybiniai brėžiniai ir sudedamųjų dalių, surenkamųjų mazgų, grandinių schemos ir t. t.,- minėtiems brėžiniams ir schemoms bei gaminio veikimui suprasti būtini aprašymai ir paaiškinimai,- nurodytų 5 straipsnyje visiškai arba iš dalies taikytų standartų sąrašas ir sprendimų, kurie buvo priimti siekiant laikytis pagrindinių direktyvos reikalavimų, jeigu nebuvo taikyti 5 straipsnyje nurodyti standartai, aprašymai,- atliktų projektinių skaičiavimų rezultatai, atlikti tyrimai ir t. t.,- bandymo ataskaitos.[4] Tipas gali apimti keletą produkto variantų, jeigu variantų skirtumai neturi įtakos saugos lygiui ir kitiems gaminio veikimo reikalavimams.[5] Techninių dokumentų turinys turi būti nustatytas kiekvienoje direktyvoje atsižvelgiant į atitinkamus gaminius. Pavyzdžiui, į dokumentus, kiek tai susiję su vertinimu, turi būti įtraukta:- bendras tipo aprašymas,- eskizinis projektas, gamybiniai brėžiniai ir sudedamųjų dalių, surenkamųjų mazgų, grandinių schemos ir t. t.,- minėtiems brėžiniams ir schemoms bei gaminio veikimui suprasti būtini aprašymai ir paaiškinimai,- nurodytų 5 straipsnyje visiškai arba iš dalies taikytų standartų sąrašas ir sprendimų, kurie buvo priimti siekiant laikytis pagrindinių direktyvos reikalavimų, jeigu nebuvo taikyti 5 straipsnyje nurodyti standartai, aprašymai,- atliktų projektinių skaičiavimų rezultatai, atlikti tyrimai ir t. t.,- bandymo ataskaitos.[6] Konkrečiose direktyvose gali būti numatyta liudijimo galiojimo trukmė.[7] Konkrečios direktyvos gali numatyti skirtingas priemones.[8] Konkrečios direktyvos šio laikotarpio trukmę gali pakeisti.[9] Konkrečios direktyvos šio laikotarpio trukmę gali pakeisti.[10] Jeigu šis modulis naudojamas be B modulio:- tarp 1 ir 2 punktų turi būti įterpti A modulio 2 ir 3 punktai siekiant, kad būtų įtrauka nuostata dėl techninių dokumentų,- laužtiniuose skliaustuose įrašytus žodžius reikia išbraukti.[11] Šis suderintas standartas – tai EN 29 002, kuris, jeigu reikia, papildomas, kad būtų atsižvelgta į konkrečias gaminių, dėl kurių jis yra įgyvendintas, savybes.[12] Konkrečiose direktyvose dažnis gali būti nustatytas tiksliau.[13] Konkrečios direktyvos šio laikotarpio trukmę gali pakeisti.[14] Konkrečios direktyvos gali numatyti skirtingas priemones.[15] Jeigu šis modulis naudojamas be B modulio:- tarp 1 ir 2 punktų turi būti įterpti A modulio 2 ir 3 punktai siekiant, kad būtų įtrauka nuostata dėl techninių dokumentų,- laužtiniuose skliaustuose įrašytus žodžius reikia išbraukti.[16] Šis suderintas standartas – tai EN 29 002, kuris, jeigu reikia, papildomas, kad būtų atsižvelgta į konkrečias gaminių, dėl kurių jis yra įgyvendintas, savybes.[17] Konkrečiose direktyvose dažnis gali būti nustatytas tiksliau.[18] Konkrečios direktyvos šio laikotarpio trukmę gali pakeisti.[19] Konkrečios direktyvos gali numatyti skirtingas priemones.[20] Jeigu šis modulis naudojamas be B modulio:- tarp 1 ir 2 punktų turi būti įterpti A modulio 2 ir 3 punktai siekiant, kad būtų įtrauka nuostata dėl techninių dokumentų,- laužtiniuose skliaustuose įrašytus žodžius reikia išbraukti.[21] Konkrečiose direktyvose dažnis gali būti nustatytas tiksliau.[22] Konkrečios direktyvos šio laikotarpio trukmę gali pakeisti.[23] Techninių dokumentų turinys turi būti nustatytas kiekvienoje direktyvoje atsižvelgiant į atitinkamus gaminius. Pavyzdžiui, į dokumentus, kiek tai susiję su vertinimu, turi būti įtraukta:- bendras tipo aprašymas,- eskizinis projektas, gamybiniai brėžiniai ir sudedamųjų dalių, surenkamųjų mazgų, grandinių schemos ir t. t.,- minėtiems brėžiniams ir schemoms bei gaminio veikimui suprasti būtini aprašymai ir paaiškinimai,- nurodytų 5 straipsnyje visiškai arba iš dalies taikytų standartų sąrašas ir sprendimų, kurie buvo priimti siekiant laikytis pagrindinių direktyvos reikalavimų, jeigu nebuvo taikyti 5 straipsnyje nurodyti standartai, aprašymai,- atliktų projektinių skaičiavimų rezultatai, atlikti tyrimai ir t. t.,- bandymo ataskaitos.[24] Šis suderintas standartas – tai EN 29 002, kuris, jeigu reikia, papildomas, kad būtų atsižvelgta į konkrečias gaminių, dėl kurių jis yra įgyvendintas, savybes.[25] Konkrečiose direktyvose dažnis gali būti nustatytas tiksliau.[26] Konkrečios direktyvos šio laikotarpio trukmę gali pakeisti.[27] Konkrečios direktyvos gali numatyti skirtingas priemones.--------------------------------------------------


title: 2006 m. gruodžio 12 d. Europos Parlamento ir Tarybos sprendimą Nr. 1904/2006/EB, įkuriantį 2007-2013 m. programą Europa piliečiams aktyviam Europos pilietiškumui skatinti

text:
27.12.2006

               LT

               Europos Sąjungos oficialusis leidinys

               L 378/32

      EUROPOS PARLAMENTO IR TARYBOS SPRENDIMĄ NR. 1904/2006/EB

   2006 m. gruodžio 12 d.
   įkuriantį 2007-2013 m. programą „Europa piliečiams“ aktyviam Europos pilietiškumui skatinti
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 151 ir 308 straipsnius,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Regionų komiteto nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Sutartimi įsteigta Sąjungos pilietybė, kuri papildo atitinkamų valstybių narių nacionalinę pilietybę. Tai svarbus Europos integracijos proceso stiprinimo ir apsaugos aspektas.

               (2)

               Bendrija turėtų padėti piliečiams visiškai suvokti savo Europos pilietiškumą, jos teikiamą naudą, taip pat teises ir pareigas; visa tai turi būti skatinama tinkamai atsižvelgiant į subsidiarumo principą ir siekiant sanglaudos.

               (3)

               Ypač skubiai reikia užtikrinti, kad Europos piliečiai visiškai suvoktų savo Europos Sąjungos pilietybę, atsižvelgiant į plataus masto svarstymus apie Europos ateitį, kuriuos pradėjo Briuselio Europos Vadovų Taryba 2005 m. birželio 16–17 d. Todėl programa „Europa piliečiams“ turėtų papildyti kitas iniciatyvas, kurių imamasi šioje srityje, o ne su jomis sutapti.

               (4)

               Siekiant, kad piliečiai visapusiškai remtų Europos integraciją, didesnį dėmesį reikėtų skirti bendrosioms jų vertybėms, istorijai ir kultūrai — pamatiniams aspektams, kurių pagrindu Europos piliečiai priklauso visuomenei, grindžiamai laisvės, demokratijos, pagarbos žmogaus teisėms, kultūrų įvairovės, tolerancijos ir solidarumo principais, vadovaujantis 2000 m. gruodžio 7 d. paskelbta Europos Sąjungos pagrindinių teisių chartija (4).

               (5)

               Aktyvaus pilietiškumo skatinimas — pagrindinis ne tik kovos su rasizmu, ksenofobija ir netolerancija, bet ir sanglaudos bei demokratijos raidos aspektas.

               (6)

               Atsižvelgiant į ES informavimo ir komunikacijos strategiją, reikėtų užtikrinti, kad informacija apie pagal programą remiamą veiklą būtų plačiai skleidžiama, o šios veiklos poveikis būtų didelis.

               (7)

               Siekiant Europą priartinti prie jos piliečių ir sudaryti sąlygas jiems visapusiškai dalyvauti kuriant glaudesnę Europą, reikėtų kreiptis į visus dalyvaujančių valstybių piliečius ir teisėtus gyventojus bei juos įtraukti į tarpvalstybinių mainų bei bendradarbiavimo veiklą, kuri ugdytų priklausymo bendriesiems Europos idealams jausmą.

               (8)

               Europos Parlamento 1988 m. priimtoje rezoliucijoje pažymėta, kad būtų pageidautina aktyviai stiprinti ryšius tarp skirtingų valstybių narių piliečių ir kad būtų protinga bei pageidautina teikti konkrečią Europos Sąjungos pagalbą skirtingų valstybių narių savivaldybių giminiavimosi projektams remti.

               (9)

               Europos Vadovų Taryba ne kartą pripažino būtinybę priartinti Europos Sąjungą ir jos institucijas prie valstybių narių piliečių. Ji paragino Sąjungos institucijas palaikyti ir puoselėti atvirą, skaidrų ir nuolatinį dialogą su organizuota pilietine visuomene, tokiu būdu skatinant piliečius dalyvauti viešajame gyvenime bei sprendimų priėmimo procese, akcentuojant bendrąsias esmines Europos piliečių vertybes.

               (10)

               Taryba savo 2004 m. sausio 26 d. Sprendimu 2004/100/EB, įkuriančiu Bendrijos veiksmų programą aktyviam pilietiškumui Europoje (piliečių dalyvavimui) skatinti (5), sukūrė veiksmų programą, kuria patvirtino būtinybę skatinti ilgalaikį dialogą su pilietinės visuomenės organizacijomis ir savivaldybėmis bei remti aktyvų piliečių dalyvavimą.

               (11)

               Piliečių projektai, turintys tarpvalstybinio ir tarpsektorinio pobūdžio aspektų, yra svarbios priemonės siekiant bendrauti su piliečiais ir skatinant geresnį supratimą apie Europą, Europos politinę integraciją, socialinę įtrauktį ir tarpusavio supratimą.

               (12)

               Europos, nacionaliniu, regioniniu ir vietos lygmeniu pilietinės visuomenės organizacijos yra svarbūs aktyvaus piliečių dalyvavimo visuomenės gyvenime rodikliai ir padeda sustiprinti visus viešojo gyvenimo aspektus. Jos taip pat vaidina tarpininkų tarp Europos ir jos piliečių vaidmenį. Todėl reikėtų skatinti tarpvalstybinį šių organizacijų bendradarbiavimą.

               (13)

               Europos viešosios politikos tyrimų organizacijos gali teikti idėjas ir svarstymus, kurie praturtintų diskusijas Europos lygmeniu. Todėl taip pat patartina — siekiant palaikyti ryšius tarp Europos institucijų ir piliečių — remti veiklą, kuri parodytų jų įsipareigojimą kurti Europos identitetą ir pilietiškumą, nustatant skaidriais kriterijais grindžiamas procedūras, skirtas skatinti informacijos ir mainų tinklų plėtrą.

               (14)

               Taip pat reikėtų tęsti Europos Sąjungos veiksmus, pradėtus pagal 2004 m. balandžio 21 d. Europos Parlamento ir Tarybos sprendimą Nr. 792/2004/EB, įkuriantį Bendrijos veiksmų programą, skatinančią organizacijas, veikiančias Europos mastu kultūros srityje (6), skirtus apsaugoti ir įamžinti svarbiausias su deportacijomis susijusias vietas ir archyvus. Tokiu būdu gali būti išsaugotas visapusiškas Antrojo pasaulinio karo ir jo tragiškų pasekmių suvokimas bei skatinamas visuotinis atminimas, taip peržengiant praeitį ir kuriant ateitį.

               (15)

               2000 m. gruodžio 7–9 d. Nicos Europos Vadovų Tarybos priimtoje Deklaracijoje dėl sporto teigiama, kad „nors ir neturėdama jokių tiesioginių galių šioje srityje, Bendrija turi, imdamasi veiksmų pagal įvairias Sutarties nuostatas, atsižvelgti į sportui būdingas socialines, švietimo ir kultūros funkcijas“.

               (16)

               Ypatingą dėmesį reikėtų skirti darniai visų valstybių narių piliečių ir pilietinės visuomenės organizacijų integracijai į tarpvalstybinius projektus ir veiklą.

               (17)

               Šalys kandidatės ir ELPA valstybės, EEE susitarimo šalys, yra pripažįstamos potencialiomis Bendrijos programų dalyvėmis pagal su tomis valstybėmis sudarytus susitarimus.

               (18)

               2003 m. birželio 19–20 d. Salonikų Europos Vadovų Taryba priėmė „Salonikų darbotvarkę Vakarų Balkanams: Europos integracijos link“, kurioje Vakarų Balkanų šalys kviečiamos dalyvauti Bendrijos programose ir agentūrų veikloje; todėl Vakarų Balkanų šalys turėtų būti pripažintos potencialiomis Bendrijos programų dalyvėmis.

               (19)

               Bendradarbiaujant Komisijai ir valstybėms narėms programa turėtų būti reguliariai stebima ir nepriklausomai vertinama, kad iškilus būtinybei būtų galima ją koreguoti siekiant tinkamai įgyvendinti priemones.

               (20)

               Atliekant programos stebėsenos ir vertinimo procedūras turėtų būti naudojami konkretūs, pamatuojami, pasiekiami, svarbūs ir datuoti tikslai bei rodikliai.

               (21)

               2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (7) (toliau — Finansinis reglamentas) ir 2002 m. lapkričio 19 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (8), užtikrinantys Bendrijos finansinių interesų apsaugą, turi būti taikomi atsižvelgiant į paprastumo ir nuoseklumo principus pasirenkant biudžeto priemones, į tuos riboto skaičiaus atvejus, kuriais Komisija išsaugo tiesioginę atsakomybę už tų priemonių įgyvendinimą ir valdymą, bei į reikalaujamą išteklių kiekio ir administracinės naštos, susijusios su išteklių panaudojimu, proporcingumą.

               (22)

               Be to, reikėtų imtis atitinkamų priemonių, kurios padėtų užkirsti kelią pažeidimams ir sukčiavimui bei sudarytų sąlygas susigrąžinti prarastas, neteisingai išmokėtas ar neteisingai panaudotas lėšas.

               (23)

               Laikantis patikimo finansų valdymo principo, programos įgyvendinimas gali būti supaprastintas pradedant naudoti finansavimą vienkartinėmis išmokomis, tokią paramą teikiant programos dalyviams arba Bendrijos paramą teikiant nacionaliniu lygmeniu įsteigtoms struktūroms, skirtoms programos administravimui.

               (24)

               Šiuo sprendimu visai programos trukmei nustatomas finansinis paketas, kuris yra pagrindinis orientyras, kaip apibrėžta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo (9) 37 punkte, biudžeto valdymo institucijai metinės biudžeto sudarymo procedūros metu.

               (25)

               Kadangi šio sprendimo tikslų valstybės narės negali deramai pasiekti ir todėl, dėl tarpvalstybinio ir daugiašalio programos veiksmų ir priemonių pobūdžio, tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti.

               (26)

               Šiam sprendimui įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (10).

               (27)

               Laikantis Sprendimo 2004/100/EB, reikėtų patvirtinti pereinamojo laikotarpio priemones iki 2006 m. gruodžio 31 d. pradėtiems veiksmams stebėti,

         NUSPRENDĖ:
   1 straipsnis
   Programos tema ir taikymo sritis
   1.   Šiuo sprendimu 2007 m. sausio 1 d. — 2013 m. gruodžio 31 d. laikotarpiu įkuriama programa „Europa piliečiams“ (toliau — programa).
   2.   Programa padeda įgyvendinti šiuos bendruosius tikslus:

               a)

               suteikti piliečiams galimybę veikti kartu ir dalyvauti kuriant glaudesnę, demokratinę bei į pasaulį orientuotą ir kultūrų įvairovės pagrindu suvienytą bei praturtintą Europą, tokiu būdu plėtojant Europos Sąjungos pilietybę;

               b)

               ugdyti Europos identiteto jausmą, paremtą bendrosiomis vertybėmis, istorija ir kultūra;

               c)

               skatinti piliečių priklausymo Europos Sąjungai jausmą;

               d)

               pagerinti Europos piliečių toleranciją ir tarpusavio supratimą, gerbiant ir skatinant kultūrų ir kalbų įvairovę, kartu prisidedant prie kultūrų dialogo.

         2 straipsnis
   Konkretūs programos tikslai
   Laikantis pagrindinių Sutarties tikslų, tarpvalstybiniu mastu įgyvendinami šie konkretūs programos tikslai:

               a)

               suburti vietos bendruomenių narius iš visos Europos, kad jie galėtų dalintis ir keistis patirtimi, nuomonėmis ir vertybėmis, mokytis iš istorijos bei kurti ateitį;

               b)

               skatinti veiksmus, diskusijas ir svarstymus pilietiškumo ir demokratijos Europoje, bendrų vertybių, bendros istorijos ir kultūros klausimais, bendradarbiaujant pilietinės visuomenės organizacijoms Europos mastu;

               c)

               priartinti Europą prie jos piliečių propaguojant Europos vertybes bei pasiekimus ir kartu išsaugant praeities atmintį;

               d)

               skatinti visų dalyvaujančių šalių piliečių ir pilietinės visuomenės organizacijų sąveiką, prisidedant prie kultūrų dialogo ir pabrėžiant Europos įvairovę bei vienovę, ypač daug dėmesio skiriant veiklai, kuria siekiama plėtoti Europos Sąjungos valstybių narių, įstojusių iki 2004 m. balandžio 30 d., ir valstybių narių, įstojusių po šios datos, piliečių glaudesnius ryšius.

         3 straipsnis
   Veiksmai
   1.   Programos tikslai įgyvendinami remiant šiuos veiksmus, apie kuriuos išsamesnė informacija pateikiama priedo I dalyje:

               a)

               Aktyvūs piliečiai Europai:

                           —

                           miestų giminiavimasis;

                           —

                           piliečių projektai ir paramos priemonės;

               b)

               Aktyvi Europos pilietinė visuomenė:

                           —

                           struktūrinė parama Europos viešosios politikos tyrimų organizacijoms (moksliniams institutams);

                           —

                           struktūrinė parama pilietinės visuomenės organizacijoms Europos lygmeniu;

                           —

                           parama pilietinės visuomenės organizacijų inicijuotiems projektams;

               c)

               Kartu Europos labui:

                           —

                           patrauklūs renginiai, pvz., minėjimai, premijų įteikimai, meno renginiai, Europos masto konferencijos;

                           —

                           studijos, tyrimai, nuomonių apklausos;

                           —

                           informavimo ir sklaidos priemonės;

               d)

               Gyva Europos atmintis:

                           —

                           svarbiausių su deportacijomis susijusių vietų ir archyvų išsaugojimas bei aukų paminėjimas.

         2.   Įgyvendinant kiekvieną veiksmą pirmenybė gali būti teikiama darniai visų valstybių narių piliečių ir pilietinės visuomenės organizacijų integracijai, kaip numatyta 2 straipsnio d punkte išdėstytame konkrečiame tiksle.
   4 straipsnis
   Bendrijos priemonių formos
   1.   Bendrijos priemonės gali būti įgyvendinamos suteikiant dotacijas arba sudarant viešųjų pirkimų sutartis.
   2.   Bendrijos dotacijos gali būti teikiamos konkrečiomis formomis, pvz., teikiant dotacijas veiklai, dotacijas veiksmams, stipendijas, premijas.
   3.   Viešųjų pirkimų sutartys bus susijusios su paslaugų, pvz., renginių organizavimo, studijų ir tiriamosios veiklos, informavimo ir sklaidos priemonių, stebėsenos ir vertinimo, pirkimu.
   4.   Naudos gavėjai, siekiantys gauti Bendrijos dotaciją, turi atitikti priedo II dalyje nustatytus reikalavimus.
   5 straipsnis
   Dalyvavimas programoje
   Programoje gali dalyvauti šios šalys (toliau — dalyvaujančios šalys):

               a)

               valstybės narės;

               b)

               ELPA valstybės, EEE susitarimo šalys, pagal to susitarimo nuostatas;

               c)

               šalys kandidatės, kurios naudojasi pasirengimo narystei strategija, pagal bendruosius principus ir bendrąsias sąlygas, nustatytus su šiomis šalimis sudarytuose pagrindų susitarimuose, reglamentuojančiuose jų dalyvavimą Bendrijos programose;

               d)

               Vakarų Balkanų šalys pagal susitarimus, kurie turi būti sudaryti su šiomis šalimis remiantis pagrindų susitarimais dėl šių šalių dalyvavimo Bendrijos programose bendrųjų principų.

         6 straipsnis
   Galimybė dalyvauti programoje
   Programoje gali dalyvauti visi aktyvų Europos pilietiškumą skatinantys suinteresuoti subjektai, pirmiausia vietos valdžios institucijos ir organizacijos, Europos viešosios politikos tyrimų organizacijos (moksliniai institutai), piliečių grupės ir kitos pilietinės visuomenės organizacijos.
   7 straipsnis
   Bendradarbiavimas su tarptautinėmis organizacijomis
   Programos vykdymo metu galima imtis bendrų ir novatoriškų veiksmų aktyvaus Europos pilietiškumo srityje su atitinkamomis tarptautinėmis organizacijomis, pvz., Europos Taryba ir UNESCO, remiantis bendrais įnašais ir pagal Finansinį reglamentą bei atitinkamas kiekvienos institucijos ar organizacijos taisykles.
   8 straipsnis
   Įgyvendinimo priemonės
   1.   Komisija patvirtina programai įgyvendinti būtinas priemones pagal priede išdėstytas nuostatas.
   2.   Pagal 9 straipsnio 2 dalyje nurodytą procedūrą patvirtinamos šios priemonės:

               a)

               susitarimai dėl programos įgyvendinimo, įskaitant metinį darbo planą, atrankos kriterijus ir atrankos procedūras;

               b)

               bendra įvairių programos veiksmų pusiausvyra;

               c)

               programos stebėsenos ir vertinimo procedūros;

               d)

               Bendrijos skiriama finansinė parama (dydis, trukmė, paskirstymas ir naudos gavėjai), susijusi su visomis dotacijomis veiklai, daugiamečiais giminiavimosi susitarimais pagal 1 veiksmą ir patraukliais renginiais pagal 3 veiksmą.

         3.   Visos kitos programai įgyvendinti būtinos priemonės tvirtinamos 9 straipsnio 3 dalyje nurodyta tvarka.
   4.   Pagal 2 dalyje minėtą procedūrą kiekvienam priede išdėstytam veiksmui Komisija gali parengti gaires, siekdama patikslinti programą atsižvelgiant į pasikeitusius prioritetus aktyvaus Europos pilietiškumo srityje.
   9 straipsnis
   Komitetas
   1.   Komisijai padeda komitetas.
   2.   Kai daroma nuoroda į šią dalį, taikomos Sprendimo 1999/468/EB 4 ir 7 straipsnių nuostatos, atsižvelgiant į jo 8 straipsnio nuostatas.
   Sprendimo 1999/468/EB 4 straipsnio 3 dalyje nustatytas laikotarpis yra du mėnesiai.
   3.   Kai daroma nuoroda į šią dalį, taikomos Sprendimo 1999/468/EB 3 ir 7 straipsnių nuostatos, atsižvelgiant į jo 8 straipsnio nuostatas.
   4.   Komitetas priima savo darbo tvarkos taisykles.
   10 straipsnis
   Suderinamumas su kitomis Bendrijos ir Europos Sąjungos priemonėmis
   1.   Komisija užtikrina programos priemonių suderinamumą ir papildomumą su kitų Bendrijos veiklos sričių priemonėmis, ypač švietimo, profesinio mokymo, kultūros, jaunimo, sporto, aplinkos, audiovizualinio sektoriaus ir žiniasklaidos, pagrindinių teisių ir laisvių, socialinės įtraukties, lyčių lygybės, kovos su visų formų diskriminacija, rasizmu ir ksenofobija, mokslinių tyrimų, informacinės visuomenės ir Bendrijos išorės veiksmų srityse, visų pirma Europos kaimynystės politikos lygmeniu.
   2.   Programos ištekliais galima pasidalyti su kitomis Bendrijos ir Europos Sąjungos priemonėmis, siekiant įgyvendinti programos ir šių kitų priemonių tikslus atitinkančius veiksmus.
   11 straipsnis
   Finansinis paketas
   1.   Programos įgyvendinimo finansinis paketas 1 straipsnyje nurodytam laikotarpiui yra 215 milijonų EUR.
   2.   Metinius asignavimus tvirtina biudžeto valdymo institucija neviršydama finansinės struktūros ribų.
   12 straipsnis
   Finansinės nuostatos
   1.   Finansinė pagalba juridiniams asmenims teikiama dotacijų forma. Atsižvelgiant į veiksmo pobūdį ir siekiamą tikslą, dotacijos taip pat gali būti skiriamos fiziniams asmenims.
   2.   Komisija gali fiziniams ar juridiniams asmenims skirti premijas už pagal programą įgyvendintus veiksmus ar projektus.
   3.   Pagal Reglamento (EB, Euratomas) Nr. 2342/2002 181 straipsnį ir atsižvelgiant į veiksmo pobūdį, gali būti leidžiama finansuoti nustatyto dydžio suma ir (arba) taikyti vieneto sąnaudų skales.
   4.   Gali būti leidžiamas bendras finansavimas natūra.
   5.   Komisija, atsižvelgdama į naudos gavėjų ypatumus ir veiksmų pobūdį, gali nuspręsti netikrinti naudos gavėjų profesinių gebėjimų ir kvalifikacijų, kurių reikia siūlomam veiksmui ar darbo programai įgyvendinti.
   6.   Teikiant mažas dotacijas naudos gavėjo teiktiną informaciją galima sutrumpinti.
   7.   Tam tikrais atvejais, pvz., teikiant mažas dotacijas, neturi būti reikalaujama įrodymų, kad naudos gavėjas yra finansiškai pajėgus įgyvendinti numatytą projektą arba darbo programą.
   8.   Dotacijos veiklai, pagal programą suteiktos subjektams, siekiantiems bendrus Europos interesus atitinkančių tikslų, kaip apibrėžta Reglamento (EB, Euratomas) Nr. 2342/2002 162 straipsnyje, automatiškai nemažinamos, jei jos yra pratęsiamos.
   13 straipsnis
   Bendrijos finansinių interesų apsauga
   1.   Komisija užtikrina, kad įgyvendinant pagal šį sprendimą finansuojamus veiksmus, Bendrijos finansiniai interesai būtų apsaugoti taikant sukčiavimo, korupcijos ir kitos neteisėtos veiklos prevencines priemones, vykdant veiksmingą kontrolę ir išieškant nepagrįstai sumokėtas sumas, o nustačius pažeidimus — taikant veiksmingas, proporcingas ir atgrasančias sankcijas pagal 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos (11), 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimo vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (12) ir 1999 m. gegužės 25 d. Europos Parlamento ir Tarybos reglamentą (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (13).
   2.   Pagal programą finansuojamų Bendrijos veiksmų atžvilgiu Reglamento (EB, Euratomas) Nr. 2988/95 1 straipsnio 2 dalyje vartojama pažeidimo sąvoka apima bet kurį Bendrijos teisės nuostatos pažeidimą ar sutartinio įsipareigojimo nesilaikymą, susijusį su ekonominės veiklos vykdytojo veiksmais ar neveikimu, kai dėl nepagrįstų išlaidų padaroma arba gali būti padaryta žala Sąjungos bendrajam biudžetui arba Bendrijų valdomiems biudžetams.
   3.   Nustačiusi pažeidimus, įskaitant šio sprendimo, individualaus sprendimo, sutarties ar susitarimo, pagal kurį teikiama atitinkama finansinė pagalba, nuostatų pažeidimo atvejus, arba išsiaiškinusi, kad be Komisijos pritarimo buvo padaryti veiksmo pakeitimai, neatitinkantys projekto pobūdžio ar jo įgyvendinimo sąlygų, Komisija sumažina, sustabdo ar išieško veiksmui suteiktą finansinę pagalbą.
   4.   Jei nesilaikoma terminų arba įgyvendinant veiksmą pasiekta pažanga pateisina tik dalį skirtos finansinės pagalbos, Komisija reikalauja, kad naudos gavėjas per nustatytą laikotarpį pateiktų paaiškinimus. Jei naudos gavėjas nepateikia patenkinamo atsakymo, Komisija gali nutraukti likusios finansinės pagalbos mokėjimą ir pareikalauti sugrąžinti jau išmokėtas sumas.
   5.   Visos nepagrįstai išmokėtos sumos grąžinamos Komisijai. Laiku negrąžinus išmokų, pagal finansiniame reglamente nustatytas sąlygas skaičiuojami delspinigiai.
   14 straipsnis
   Stebėsena ir vertinimas
   1.   Komisija užtikrina nuolatinę programos stebėseną. Stebėsenos ir vertinimo proceso rezultatai naudojami įgyvendinant programą. Atliekant stebėseną pirmiausia rengiamos 3 dalies a ir c punktuose nurodytos ataskaitos.
   Konkretūs tikslai gali būti peržiūrimi pagal Sutarties 251 straipsnį.
   2.   Komisija užtikrina nuolatinį, išorinį ir nepriklausomą programos vertinimą ir reguliariai informuoja Europos Parlamentą.
   3.   Europos Parlamentui, Tarybai, Europos ekonomikos ir socialinių reikalų komitetui bei Regionų komitetui Komisija pateikia:

               a)

               tarpinę įvertinimo ataskaitą apie gautus rezultatus ir programos įgyvendinimo kokybinius bei kiekybinius aspektus ne vėliau kaip iki 2010 m. gruodžio 31 d.;

               b)

               komunikatą apie programos pratęsimą ne vėliau kaip iki 2011 m. gruodžio 31 d.;

               c)

                  ex-post (galutinę) įvertinimo ataskaitą ne vėliau kaip iki 2015 m. gruodžio 31 d.

         15 straipsnis
   Pereinamojo laikotarpio nuostata
   Pagal Sprendimą 2004/100/EB iki 2006 m. gruodžio 31 d. pradėtus veiksmus iki jų užbaigimo toliau reglamentuoja minėtas sprendimas.
   Kaip numatyta Finansinio reglamento 18 straipsnyje, asignavimai, atitinkantys asignuotas įplaukas iš grąžinamų netinkamai išmokėtų sumų pagal Sprendimą 2004/100/EB, gali būti skiriami programai.
   16 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d.

      Priimta Strasbūre, 2006 m. gruodžio 12 d.

            Europos Parlamento vardu

            Pirmininkas

         Josep BORRELL FONTELLES

            Tarybos vardu

            Pirmininkas

         Mauri PEKKARINEN

      (1)  OL C 28, 2006 2 3, p. 29.

      (2)  OL C 115, 2006 5 16, p. 81.

      (3)  2006 m. balandžio 5 d. Europos Parlamento nuomonė (dar nepaskelbta Oficialiajame leidinyje), 2006 m. rugsėjo 25 d. Tarybos bendroji pozicija (dar nepaskelbta Oficialiajame leidinyje) ir 2006 m. spalio 25 d. Europos Parlamento pozicija (dar nepaskelbta Oficialiajame leidinyje). 2006 m. gruodžio 11 d. Tarybos sprendimas.

      (4)  OL C 364, 2000 12 18, p. 1.

      (5)  OL L 30, 2004 2 4, p. 6.

      (6)  OL L 138, 2004 4 30, p. 40.

      (7)  OL L 248, 2002 9 16, p. 1.

      (8)  OL L 357, 2002 12 31, p. 1. Reglamentas su paskutiniais pakeitimais, padarytais Komisijos Reglamentu (EB, Euratomas) Nr. 1248/2006 (OL L 227, 2006 8 19, p. 3).

      (9)  OL C 139, 2006 6 14, p. 1.

      (10)  OL L 184, 1999 7 17, p. 23. Sprendimas su pakeitimais, padarytais sprendimu 512/2006/EB (OL L 200, 2006 7 22, p. 11).

      (11)  OL L 312, 1995 12 23, p. 1.

      (12)  OL L 292, 1996 11 15, p. 2.

      (13)  OL L 136, 1999 5 31, p. 1.

      PRIEDAS
      I.   VEIKSMŲ APRAŠYMAS
      Papildoma informacija apie galimybę dalyvauti programoje
      6 straipsnyje paminėtos pilietinės visuomenės organizacijos yra inter alia profesinės sąjungos, švietimo institucijos ir savanoriško darbo bei mėgėjų sporto srityse veikiančios organizacijos.
      1 VEIKSMAS:   Aktyvūs piliečiai Europai
      Šis programos veiksmas susijęs su programos veikla, kurioje dalyvauja piliečiai. Šiai veiklai įgyvendinti skirtos šios dviejų rūšių priemonės:
      Miestų giminiavimasis
      Šia priemone siekiama remti veiklą, kuri yra susijusi su tiesioginiais Europos piliečių mainais arba skatina tokius mainus piliečiams dalyvaujant miestų giminiavimosi veikloje. Tai gali būti vienkartinė arba bandomoji veikla, taip pat struktūriniai, daugiamečiai, kelių partnerių susitarimai, kuriuose vadovaujamasi tikslesne strategija ir pagal kuriuos vykdoma plati veikla — įgyvendinant miestų giminiavimosi veiklą organizuojami susitikimai su piliečiais, specialios konferencijos ar seminarai bendrojo intereso klausimais bei skelbiamos susijusios publikacijos. Ši priemonė padės aktyviai stiprinti piliečių ir kultūrų tarpusavio pažinimą bei supratimą.
      2007 m., 2008 m. ir 2009 m. struktūrinę paramą galima tiesiogiai teikti Council of European Municipalities and Regions (CEMR) (Europos savivaldybių ir regionų tarybai (ESRT)) — įstaigai, kuri siekia bendrus Europos interesus atitinkančių tikslų ir veikia miestų giminiavimosi veiklos srityje.
      Piliečių projektai ir paramos priemonės
      Šia priemone bus remiami įvairūs tarpvalstybinio ir tarpsektorinio lygmens projektai, kuriuose tiesiogiai dalyvaus piliečiai. Pirmenybė teikiama projektams, skirtiems skatinti dalyvavimą vietos lygmeniu. Šių projektų mastas ir taikymo sritis priklausys nuo pokyčių visuomenėje, o jų metu novatoriškomis priemonėmis bus bandoma surasti galimus sprendimus, kaip patenkinti nustatytus poreikius. Bus skatinama naudoti naujas technologijas, ypač informacinės visuomenės technologijas (IVT). Šie projektai suburs skirtingų akiračių žmones, kurie veiks kartu ir diskutuos bendrais Europos klausimais, tokiu būdu plėtodami tarpusavio supratimą. ir labiau skleisdami Europos integracijos procesą.
      Siekiant patobulinti miestų giminiavimosi ir piliečių projektus, taip pat reikia plėtoti paramos priemones, skirtas geriausios patirties mainams, sujungti vietos bei regionų suinteresuotų subjektų, įskaitant viešosios valdžios institucijas, patirtį ir lavinti naujus įgūdžius, pvz., organizuojant mokymą.
      Šiam veiksmui įgyvendinti bus skirta ne mažiau kaip 45 % viso programai skirto biudžeto.
      2 VEIKSMAS:   Aktyvi Europos pilietinė visuomenė
      Struktūrinė parama Europos viešosios politikos tyrimų organizacijoms (moksliniams institutams)
      Subjektai, teikiantys naujas idėjas ir nagrinėjantys Europos klausimus, yra svarbūs instituciniai dialogo partneriai, pajėgūs teikti ES institucijoms nepriklausomas strategines, tarpsektorines rekomendacijas. Savo veikla jie gali sustiprinti diskusijas, pirmiausia Europos Sąjungos pilietiškumo, Europos vertybių ir kultūrų klausimais. Šia priemone siekiama stiprinti tų atstovaujančių organizacijų, kurios kuria tikrą Europos pridėtinę vertę, gali turėti svarbų multiplikatoriaus poveikį ir yra pajėgios bendradarbiauti su kitais programos naudos gavėjais, institucinius gebėjimus. Svarbus šios srities uždavinys — stiprinti transeuropinius tinklus. Dotacijos gali būti skiriamos remiantis daugiamete darbo programa, kuri apima įvairias temas ar kurios metu vykdoma plati veikla.
      2007 m., 2008 m. ir 2009 m. struktūrinę paramą galima tiesiogiai teikti asociacijai Groupement d'études et de recherches Notre Europe (Mūsų Europa) ir Institut für Europäische Politik (Europos politikos institutui) — įstaigoms, kurios siekia bendrus Europos interesus atitinkančių tikslų.
      Struktūrinė parama pilietinės visuomenės organizacijoms Europos lygmeniu
      Pilietinės visuomenės organizacijos yra svarbi pilietinės, švietimo, kultūros ir politinės veiklos dalis, skatinančios dalyvavimą visuomenėje. Jos turi egzistuoti ir turėti galimybes veikti ir bendradarbiauti Europos mastu. Jos taip pat turėtų turėti galimybes konsultuodamos dalyvauti formuojant politiką. Ši priemonė suteiks šioms organizacijoms stabilumo ir sudarys sąlygas tarpsektoriniu ir horizontaliuoju lygmeniu veikti kaip tarpvalstybiniams katalizatoriams — atstovauti savo nariams ir pilietinei visuomenei Europos mastu, tokiu būdu prisidedant prie programos tikslų. Svarbus šios srities uždavinys — stiprinti transeuropinius tinklus ir Europos asociacijas. Dotacijos gali būti skiriamos remiantis daugiamete darbo programa, apimančia įvairias temas ar kurios metu vykdoma plati veikla.
      2007 m., 2008 m. ir 2009 m. struktūrinę paramą galima tiesiogiai teikti trims įstaigoms, kurios siekia bendrus Europos interesus atitinkančių tikslų: Platform of European Social NGO's (Europos socialinių NVO platformai), European Movement (Europos judėjimui) ir European Council on Refugees and Exiles (Europos pabėgėlių ir tremtinių tarybai).
      Parama pilietinės visuomenės organizacijų inicijuotiems projektams
      Pilietinės visuomenės organizacijos vietos, regiono, nacionaliniu ar Europos lygmeniu įtraukia į savo veiklą piliečius arba atstovauja jų interesams organizuodamos diskusijas, skelbdamos publikacijas, propaguodamos ir pasitelkdamos kitus tarpvalstybinius projektus. Pilietinės visuomenės organizacijų veiklai suteikus Europos mastą arba šią veiklą plėtojant Europos mastu, sustiprėtų pilietinės visuomenės organizacijų gebėjimai ir jų veikla pasiektų didesnį žmonių skaičių. Tiesioginis įvairių valstybių narių pilietinės visuomenės organizacijų bendradarbiavimas padės geriau suprasti kitas kultūras ir požiūrius bei atskleisti bendrus rūpesčius ir vertybes. Nors to būtų galima siekti įgyvendinant atskirus projektus, vis dėlto ilgalaikė strategija užtikrintų tvaresnį poveikį, tinklų plėtojimą ir sinergiją.
      Šiam veiksmui įgyvendinti bus skirta apie 31 % viso programos biudžeto.
      3 VEIKSMAS:   Kartu Europos labui
      Patrauklūs renginiai
      Šia priemone bus remiami didelio masto ir apimties renginiai, kuriuos rengs Komisija tam tikrais atvejais bendradarbiaudama su valstybėmis narėmis ar kitais atitinkamais partneriais. Šie renginiai susilaukia Europos žmonių pritarimo, padeda jiems stiprinti priklausymo tai pačiai bendrijai pojūtį ir suvokti Europos Sąjungos istoriją, pasiekimus bei vertybes, įtraukia europiečius į kultūrų dialogą bei stiprina jų Europos identitetą.
      Šie renginiai gali būti istorinių įvykių minėjimai, Europos pasiekimų šventimas, meno renginiai, sąmoningumą tam tikrais klausimais ugdantys renginiai, Europos masto konferencijos ir premijų įteikimas pagrindiniams laimėjimams pažymėti. Skatinama naudoti naujas technologijas, ypač IVT.
      Tyrimai
      Siekdama geriau suvokti aktyvaus pilietiškumo problematiką Europos lygmeniu, Komisija atliks studijas, tyrimus ir nuomonių apklausas.
      Informavimo ir sklaidos priemonės
      Kadangi aktyvaus pilietiškumo srityje daugiausiai dėmesio skiriama piliečiams ir iniciatyvų įvairovei, naudojant interneto portalą arba kitas priemones reikėtų pateikti išsamią informaciją apie įvairią programos veiklą, kitus su pilietiškumu susijusius Europos veiksmus ir kitas atitinkamas iniciatyvas.
      2007 m., 2008 m. ir 2009 m. struktūrinę paramą galima tiesiogiai teikti Association Jean Monnet (Jean Monnet asociacijai), Centre européen Robert Schuman (Roberto Šumano Europos centrui) ir Maisons de l'Europe („Europos namų“ federacijai) — įstaigoms, kurios siekia bendrus Europos interesus atitinkančių tikslų.
      Šiam veiksmui įgyvendinti bus skirta apie 10 % viso programos biudžeto.
      4 VEIKSMAS:   GYVA EUROPOS ATMINTIS
      Pagal šį veiksmą gali būti remiami tokių rūšių projektai:

                  —

                  pagrindinių vietovių ir memorialų, susijusių su masinėmis deportacijomis, buvusiomis koncentracijos stovyklomis ir didelio masto nacių režimo kankinimo ir naikinimo vietomis, bei archyvų, kuriuose saugomi šiuos įvykius įrodantys dokumentai, apsaugai ir aukų bei tų, kurie ekstremaliomis sąlygomis gelbėjo žmones nuo holokausto, atminimo išsaugojimui;

                  —

                  masinio naikinimo ir masinių deportacijų, susijusių su stalinizmu, aukų atminimo įamžinimui ir šiuos įvykius įrodančių memorialų ir archyvų išsaugojimui.

            Šiam veiksmui įgyvendinti bus skirta apie 4 % viso programai skirto biudžeto.
      II.   PROGRAMOS VALDYMAS
      Programa bus įgyvendinama remiantis skaidrumo ir atvirumo įvairioms organizacijoms bei projektams principais. Todėl projektai ir veiklos rūšys paprastai bus atrenkami skelbiant atvirus pasiūlymų konkursus. Išimtys bus galimos tik ypatingomis aplinkybėmis ir visapusiškai laikantis Reglamento (EB, Euratomas) Nr. 2342/2002 168 straipsnio 1 dalies c ir d punktų.
      Siekiant užtikrinti abipusę naudą pilietinei visuomenei ir Europos Sąjungai, remiantis rezultatų analize programoje bus plėtojamas sutartais tikslais grindžiamų daugiamečių partnerysčių principas. Finansavimo, suteikto pagal programą sudarius vienintelį susitarimą dėl dotacijos, trukmė yra ne ilgesnė kaip 3 metai.
      Kai kuriems veiksmams gali prireikti taikyti netiesioginį centralizuotą valdymą, kurį atliktų vykdančioji agentūra, arba — ypač 1 veiksmo atveju — nacionalinės agentūros.
      Visi veiksmai bus įgyvendinti tarpvalstybiniu mastu. Jie skatins piliečių mobilumą ir keitimąsi idėjomis Europos Sąjungoje.
      Tinklų kūrimas ir multiplikatoriaus poveikio siekimas, įskaitant informacijos ir komunikacijų technologijų (IKT) naudojimą, bus svarbūs aspektai ir bus atsispindėti veiklos rūšyse bei dalyvaujančių organizacijų įvairovėje. Bus skatinamas įvairių programoje dalyvaujančių suinteresuotų subjektų sąveikos ir sinergijos plėtojimas.
      Iš programos biudžeto taip pat gali būti padengiamos išlaidos, susijusios su parengiamąja bei tolesne susijusia veikla, su stebėsenos, audito ir vertinimo veikla, kuri yra tiesiogiai būtina programai valdyti ir jos tikslams pasiekti, pirmiausia susijusios su tyrimais, susitikimais, informavimo ir leidybos veikla, taip pat išlaidos, susijusios su IT tinklais, skirtais keistis informacija, bei kitos su administracine ir technine parama susijusios išlaidos, dėl kurių reikalingumo programos valdymui Komisija gali priimti sprendimą.
      Programos bendrosios administracinės išlaidos turėtų būti proporcingos užduotims, numatytoms atitinkamoje programoje, ir turėtų sudaryti apie 10 % viso programai skirto biudžeto.
      Prireikus Komisija gali vykdyti informavimo, leidybos ir sklaidos veiklą, tokiu būdu užtikrindama, kad plačiai pasklistų žinios apie pagal programą remiamą veiklą ir tos veiklos didelį poveikį.
      III.   KONTROLĖ IR AUDITAS
      Projektams, atrinktiems pagal šį sprendimą, taikoma atsitiktinio audito sistema.
      Dotacijos gavėjas penkerius metus nuo paskutinės išmokos turi saugoti ir prireikus Komisijai pateikti visus išlaidų patvirtinamuosius dokumentus. Dotacijos gavėjas turi užtikrinti, kad, prireikus, Komisijai būtų pateikti partnerių arba narių saugomi patvirtinamieji dokumentai.
      Komisija gali atlikti dotacijos panaudojimo auditą tiesiogiai, t. y. pasinaudodama savo darbuotojais, arba pasirinkdama kitą nesusijusią kompetentingą įstaigą. Tokie auditai gali būti vykdomi visą sutarties galiojimo laikotarpį bei penkerių metų laikotarpį nuo paskutinės išmokos sumokėjimo. Atsižvelgdama į audito rezultatus, tam tikrais atvejais Komisija gali priimti sprendimą dėl sumokėtų lėšų išieškojimo.
      Komisijos personalas ir Komisijos įgalioti nepriklausomi asmenys turi atitinkamą teisę patekti į naudos gavėjo patalpas bei susipažinti su visa informacija, įskaitant elektroninę informaciją, būtina tokiam auditui atlikti.
      Audito Rūmai ir Europos kovos su sukčiavimu tarnyba (OLAF) naudojasi tomis pačiomis teisėmis, ypač prieigos teise, kaip ir Komisija.


title: 2010/594/ES: 2010 m. rugsėjo 16 d. Europos Vadovų Tarybos sprendimas, kuriuo keičiamas Tarybos sudėčių sąrašas

text:
6.10.2010

               LT

               Europos Sąjungos oficialusis leidinys

               L 263/12

         EUROPOS VADOVŲ TARYBOS SPRENDIMAS
   2010 m. rugsėjo 16 d.
   kuriuo keičiamas Tarybos sudėčių sąrašas
   (2010/594/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 16 straipsnio 6 dalies pirmą pastraipą,
   atsižvelgdama į Sutartį dėl Europos Sąjungos veikimo, ypač į jos 236 straipsnio a punktą,
   kadangi:

               (1)

               Siekiant Tarybos sudėčių pavadinimuose atspindėti Lisabonos sutartimi padarytus su kosmosu ir sportu susijusius ankstesnių sutarčių pakeitimus, turėtų būti patikslintas Konkurencingumo (vidaus rinka, pramonė ir moksliniai tyrimai) tarybos sudėties pavadinimas jį papildant žodžiu „kosmosas“, o Švietimo, jaunimo ir kultūros tarybos sudėties pavadinimas – papildant žodžiu „sportas“.

               (2)

               Turėtų būti atitinkamai iš dalies pakeistas 2009 m. gruodžio 1 d. Tarybos (Bendrieji reikalai) sprendimo 2009/878/ES, nustatančio Tarybos sudėčių sąrašą papildant Europos Sąjungos sutarties 16 straipsnio 6 dalies antroje ir trečioje pastraipose nurodytas sudėtis (1), priede išdėstytas Tarybos sudėčių sąrašas, cituojamas Tarybos darbo tvarkos taisyklių I priede (2),

         PRIĖMĖ ŠĮ SPRENDIMĄ:
   1 straipsnis
   Sprendimo 2009/878/ES priede išdėstytas Tarybos sudėčių sąrašas ir atitinkamai Tarybos darbo tvarkos taisyklių I priede išdėstytas Tarybos sudėčių sąrašas iš dalies keičiami taip:

               1)

               6 punktas „Konkurencingumas (vidaus rinka, pramonė ir moksliniai tyrimai)“ pakeičiamas tokiu tekstu:

                           „6.

                           Konkurencingumas (vidaus rinka, pramonė, moksliniai tyrimai ir kosmosas)“;

               2)

               10 punktas „Švietimas, jaunimas ir kultūra“ pakeičiamas tokiu tekstu:

                           „10.

                           Švietimas, jaunimas, kultūra ir sportas“.

         Išnašos nekeičiamos.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. rugsėjo 16 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL L 315, 2009 12 2, p. 46.

      (2)  OL L 325, 2009 12 11, p. 35.


title: 2013/715/ES: 2013 m. gruodžio 2 d. Tarybos sprendimas, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Ministrų konferencijoje dėl Jemeno stojimo į Pasaulio prekybos organizaciją

text:
6.12.2013

               LT

               Europos Sąjungos oficialusis leidinys

               L 326/44

         TARYBOS SPRENDIMAS
   2013 m. gruodžio 2 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Ministrų konferencijoje dėl Jemeno stojimo į Pasaulio prekybos organizaciją
   (2013/715/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2000 m. balandžio 12 d. Jemeno Respublikos Vyriausybė pateikė prašymą prisijungti prie Marakešo sutarties, kuria įsteigiama Pasaulio prekybos organizacija (toliau – PPO), pagal tos Sutarties XII straipsnį;

               (2)

               siekiant susitarti dėl Jemeno Respublikai ir visoms PPO narėms priimtinų stojimo sąlygų, 2000 m. liepos 17 ir 19 d. įsteigta Jemeno Respublikos stojimo į PPO darbo grupė;

               (3)

               Komisija Sąjungos vardu derėjosi dėl išsamaus Jemeno Respublikos prisiimamų rinkos atvėrimo įsipareigojimų, kurie tenkina Sąjungos reikalavimus, rinkinio;

               (4)

               tie įsipareigojimai yra įtraukti į Jemeno Respublikos stojimo į PPO protokolą;

               (5)

               tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariam vystymuisi Jemeno Respublikoje;

               (6)

               todėl stojimo protokolas turėtų būti patvirtintas;

               (7)

               PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija;

               (8)

               todėl reikėtų nustatyti poziciją, kurios Sąjungos vardu turi būti laikomasi PPO Ministrų konferencijoje dėl Jemeno Respublikos stojimo į PPO,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi PPO Ministrų konferencijoje dėl Jemeno Respublikos stojimo į PPO, yra pritarti stojimui.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS


title: 2014/546/ES, Euratomas: 2014 m. balandžio 3 d. Europos Parlamento sprendimas dėl Mažųjų ir vidutinių įmonių reikalų vykdomosios įstaigos (buvusios Konkurencingumo ir inovacijų vykdomosios įstaigos) 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/104

         EUROPOS PARLAMENTO SPRENDIMAS
   2014 m. balandžio 3 d.
   dėl Mažųjų ir vidutinių įmonių reikalų vykdomosios įstaigos (buvusios Konkurencingumo ir inovacijų vykdomosios įstaigos) 2012 finansinių metų biudžeto įvykdymo patvirtinimo
   (2014/546/ES, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas – (COM(2013) 570 – C7–0273/2013) (2),

               —

               atsižvelgdamas į Konkurencingumo ir inovacijų vykdomosios įstaigos 2012 finansinių metų galutines metines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2011 m. biudžeto įvykdymo patvirtinimu, (COM(2013) 668) ir į Komisijos tarnybų darbo darbo dokumentus, pridėtus prie šios ataskaitos (SWD(2013) 348 ir SWD(2013) 349),

               —

               atsižvelgdamas į Komisijos ataskaitą dėl Sąjungos finansų vertinimo pagal pasiektus rezultatus (COM(2013) 461) ir į Komisijos tarnybų darbo dokumentus, pridėtus prie šios ataskaitos (SWD(2013) 228 ir SWD(2013) 229),

               —

               atsižvelgdamas į Komisijos metinę 2012 m. atlikto vidaus audito ataskaitą biudžeto įvykdymą tvirtinančiai institucijai (COM(2013) 606) ir į Komisijos tarnybų darbo dokumentą, pridėtą prie šios ataskaitos (SWD(2013) 314),

               —

               atsižvelgdamas į Audito Rūmų ataskaitą dėl Konkurencingumo ir inovacijų vykdomosios įstaigos 2012 finansinių metų metinių finansinių ataskaitų su Įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2014 m. vasario 18 d. Tarybos rekomendaciją dėl 2012 finansinių metų biudžeto įvykdymo patvirtinimo suteikimo vykdomosioms įstaigoms (05850/2014 – C7–0049/2014),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius ir į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 55, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2003 m. gruodžio 23 d. Komisijos sprendimą 2004/20/EB, kuriuo taikant Tarybos reglamentą (EB) Nr. 58/2003 įsteigiama „Pažangios energetikos vykdomoji įstaiga“ kuriai pavedama administruoti Bendrijos veiksmus energetikos srityje (9),

               —

               atsižvelgdamas į 2007 m. gegužės 31 d. Komisijos sprendimą 2007/372/EB, iš dalies keičiantį Sprendimą 2004/20/EB, siekiant Pažangios energetikos vykdomąją įstaigą pakeisti Konkurencingumo ir inovacijų vykdomąja įstaiga (10),

               —

               atsižvelgdamas į 2013 m. gruodžio 17 d. Komisijos įgyvendinimo sprendimą 2013/771/ES, kuriuo įsteigiama Mažųjų ir vidutinių įmonių reikalų vykdomoji įstaiga ir panaikinami sprendimai 2004/20/EB ir 2007/372/EB (11),

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotųjų komitetų nuomones (A7–0242/2014),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus,

               1.

               patvirtina Mažųjų ir vidutinių įmonių reikalų vykdomosios įstaigos (buvusios Konkurencingumo ir inovacijų vykdomosios įstaigos) direktoriui, kad Įstaigos 2012 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2012 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos;

               3.

               paveda Pirmininkui perduoti šį sprendimą, sprendimą dėl Europos Sąjungos 2012 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mažųjų ir vidutinių įmonių reikalų vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 365, 2013 12 13, p. 49.

      (4)  OL C 331, 2013 11 14, p. 10.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 5, 2004 1 9, p. 85.

      (10)  OL L 140, 2007 6 1, p. 52.

      (11)  OL L 341, 2013 12 18, p. 73.